text:
Wega di sòftbòl fast pitch klase AA 13 òktober 2016 na Frank Curiel ball park St. Maria. Vipers kontra Eagles Softex Klase AA
Tópiko: wega di sòftbòl fast pitch klase AA 13 òktober 2016 na Frank Curiel ball park St. Maria.
Vipers kontra Eagles Softex Klase AA
Wega di sòftbòl fast pitch bálido pa klase AA lo sigui mayan 13 di òktober 2016 na Frank Curiel ball park. Pa 19.00 e ekipo di Vipers ku Sandra Ursulita na kabes lo ta e ekipo di Eagles Softex ku ta bou di maneho di Thierry Goeloe. E dos ekiponan a topa otro kaba den e kampeonato aktual ku Eagles dominando den e serie den nan dos. Vipers ta un ekipo ku hopi hungadó hopi eksperensia ku tin e abilidat pa bòltu e wega na kualke momentu i but’é riba nan banda. Vipers tin 2 batido representá den e tòp 10 di e mihó batidónan den AA den persona di e hungadónan Ashantely Giterson ku un averahe di 0.375 i Ismairy Ignasio ku un averahe di 0.353. Eagles Softex di su banda tin un staf di picheo hóben i ku basta profundidat. Nan tin algun veterano den nan fila ku ta sòru p’e trankilidat ku mènèdjer Thierry Goeloe mester pa por garantisá ku su plan di wega ta kana manera e ta premirá. E wega ta primintí di bira interesante ya ku Vipers ta Sali pa nan buska e number di kas akosto di e ekipo ku a kaba di subi bek den AA. Un detaye interesante den esaki ta ku Vipers algun aña pasa e mes a kuminsá den klase A i a subi rápidamente pa AA despues ku nan a tèrminá e temporada invikto e tempu. Eagles Softex tin un istoria similar despues ku e la degradá 3 aña pasa pa klase A i a subi aña pasa bek pa AA práktikamente invikto den klase AA.
Pichingolo kontra St. Rosa AA.
E high light lo ta e wega entre Pichingolo ku St. Rosa Angels AA ku lo kuminsá 21.00. Ámbos ekipo tin un rivalidat ku otro ku a kuminsá for di e temporada di Hubenil 2015. Desde di e kampeonato hubenil, e dos organisashonnan a hunga e temporada AA 2015, Hubenil 2016 i awor e temporada fast pitch AA 2016 kontra di otro. St. Rosa den 2015 a kita e titulo kampeonil Hubenil i di AA for di Pichingolo. Pichingolo e aña aki a rekonkista e titulo Hubenil i ta desidido na rekonkistá e titulo AA tambe. Ku mira riba esei e organisashon a inbertí den reforsá su line up ku algun batido ku no ta respetá ningun tipo di picheo. E ta bria visibel tambe den nan sifranan ofensivo. Pichingolo tin 5 batido den e tòp 10 di mihó batido di e promé 4 siman di e temporada 2016.
Ta konosí ku St. Rosa di su banda ta dominá e wega chikí den su perfekshon. Nan ta buta e toke i pon’é preshon riba kualke kuadro kontrali ku nan wega den kua velosidat ta dominá. E ekipo den su totalidat ta kore hopi i nan tin un nanishi pa oportunidat ku ta buta nan koredó den posishon di anotá. E ekipo ta konta ku un kara nobo den persona di Kayleigh Adelina ku tin un bate ku por buta kos sosodé. Ta bai ferwagt hopi di e staf di picheo di St. Rosa ku Tedy Faneyt na kabes. Huntu ku Lyushka van het Kruys i Chantal Nepomuceno nan lo mester perkurá p’e milager di wanta e line up poderoso di Pichingolo. No ta imposibel. Nan a hasi e aña kai mes kaba. Dominando batido manera Julisse Koffi, Ciroendra Peloz i nan defensa a sa di neutralisá koredó manera Genevieve Hariquez. E pregunta ta ku nan lo por saka nan saka atrobe den e wega di 13 di òktober kontra nan rival Pichingolo.
No keda sin bin wak wega. Pichingolo ta mei wega riba St. Rosa riba e tabla di posishon ku 6 wega gana i 1 pèrdí kontra di 5 gana 1 pèrdí di St. Rosa. Pichingolo ta bin pa distansia su mes for di St. Rosa miéntras ku St. Rosa ta bin pa mantené nan mes den e race pa kaba mas haltu ku ta posibel den e kampeonato regular.


c: text/html

text:
Awor area turistico tambe ta core peliger di atraco hasta den dia cla!
Diabierna mainta a drenta informe di un caso di atraco na e minimarket na Playa Linda Beach Resort na Noord, mesora a dirigi patruyanan na e sitio. Na yegada di e patruya a bin compornde cu di un caso unda un sospechoso lo a menasa y purba atraca Wine & Spirit Mini Market. E intento fracasa y e sospechoso a pasa man pa un botter di whisky y bay cu ne. Polis a drenta accion y cu ayudo di testigonan polis a logra pone man riba tres sospechoso den e area di Palm Beach. Ta trata di dos persona femenino y un persona masculino. Nan a ser deteni y hiba warda di polis na Shaba.

robotstxt: allowed

filter: keep


text:
Pronóstiko di tempu pa Kòrsou i bisindario bálido te djamars mainta 06:00 o.l., 13 di yüli 2021.
Pronóstiko
Pronóstiko di tempu pa Kòrsou i bisindario bálido te djamars mainta 06:00 o.l., 13 di yüli 2021.
Kompilá: djaluna mainta 12 di yüli 2021, 05:00 o.l. (09:00 UTC).
Tempu: Parsialmente nublá i lo tin momentu ku nubianan lo oumentá i laga algu di awa kai na sierto partinan di Kòrsou.
Temperatura máksimo lo alkansá 32ºC i temperatura mínimo 25ºC.
Solo ta sali 06:18 i ta baha 19:05 o.l.
Bientu: Generalmente ost i moderá te basta fuerte; forsa 4 te 5 ( 20 to 39 km/h, 11 te 21 nudo). De bes en kuando fuerte den ráfaga; forsa 6 (40 te 50 km/h, 22 te 27 nudo).
Situashon general: Kondishon atmosfériko lo bira mas favorabel pa desaroyo di algun nubia signifikante den nos área den e próksimo 24 ora. Esaki debí na un ola tropikal den e área ost di Karibe ku lo pasa ku mayoria di su wer nort di islanan ABC. Apesar di esaki ta premirá ku kondishon atmosfériko lo bira poulatinamente mas favorabel pa algun yobida lokal prinsipalmente durante oranan di mainta. Tambe tin chèns pa bos zona. Mas lat durante di dia, e fluho di bientu lo bira mas fuerte i lo sòru pa un kondishon di laman un poko brutu.
Kondishon di laman: Moderá te lokalmente un poko brutu ku altura di olanan entre 1 i 2 meter (3 i 6 pia), ku e olanan di mas haltu prinsipalmente na kosta nort i ost di nos isla.
Sistemanan signifikante di wer tropikal: Ningun.
Fenómeno spesial: Ningun.
Perspektiva te djárason mainta: Parsialmente nublá i no ta antisipá áwaseru signifikante.
Meteorólogo: .


text:
Esdras i Nehemias tabata lidernan eksepshonal, sentrá riba Dios, orientá riba e Palabra, i guiá pa e Spiritu ku tabata deseá profundamente pa e pueblo di Dios prosperá i ku Su nòmber ser halsá i proklamá rònt mundu. Nan bida tabata un modelo di loke Dios por hasi traves di lidernan sirbidó dediká i fiel.
Pa motibu di nos naturalesa pekaminoso, kustumbernan kultivá, i karakterístikanan hereditario, nos por eksperensiá kambionan duradero solamente dor di estudio di e Palabra transformadó di Dios i asistensia di Spiritu Santu. Kreyentenan ta biba “no pa medio di forsa ni pa medio di poder, ma pa medio di Mi Spiritu” (Zak. 4:6, NKJV) i dor di brasa e promesanan di Dios pa medio di fe (Hab. 2:4), ku ta resultá den un bida spiritual vibrante.
E lès di e kuartal aki ta ilustrá ku bida ta kompliká. Tan pronto ku nos trata na hasi bon kosnan, ta aparesé opstákulonan i oposishon ta surgi. Asta amigunan por bai kontra nos, abiertamente òf den sekreto, i, kisas, bira nos enemigu. Opstákulonan i resistensia na bon ta demostrá ku Satanas ta bibu i ku piká ta real. Bringa Satanas ta humanamente imposibel pasobra maldat ta mas fuerte ku nos ta. Solamente Dios por sigurá viktoria, transformá pensamentu, i duna nos poder pa biba bidanan balansá. E desánimonan di bida ta oportunidatnan pa kambio. Desapuntonan por yuda nos focus riba kosnan esensial i aselerá nos kresementu spiritual, segun ku nos ta optené viktoria den kada krísis pa medio di e empoderashon di Dios.
Ni e buki di Esdras ni esun di Nehemias ta terminá ku optimismo. Piká ta un asuntu serio, ku ta plama fásilmente i rápidamente. E desafio di mas grandi no ta bin for di pafó, ma for di infidelidat na Dios ora Su propio pueblo no ta sigui Su boluntat revelá. Pa ta fiel na Señor i perseverá den sigui Su instrukshon ta e prueba di mas fuerte pa e iglesia di Dios. Manera Esdras a komprondé korektamente, e úniko poder pa kambia ta bin dor di skrudiñá, komprondé, i internalisá e Skrituranan di forma diligente.
Pa kumpli ku e komienso di e profesianan di e 70 siman i e 2.300 anochi- i maintanan (kua ámbos a kuminsá na 457 b.c.), Dios yen di grasia a intervení i influensiá Rei Artaherhes I pa permití Esdras huntu ku un grupo di israelita pa regresá Yerusalèm, pa sigurá e siguridat di nan biahe, i asta pa supli provishonnan físiko i finansiero nesesario pa e sirbishinan di tèmpel (Esdras 7:11–28).
E temanan teológiko klave di e dos bukinan akí ta e providensia, fieldat, i pakto di Dios. Dios a kumpli ku Su promesanan, aunke Su pueblo tabata intolerante, desorientá, distraí, i tèrko. A traves di Su sirbidónan, El a yama nan for di nan estado di apatia na reavivamentu i reforma.
“E obra di restourashon i reforma mantené dor di e eksiliadonan ku a bin bèk, bou di liderazgo di Zorobabel, Esdras i Nehemias, ta presentá un kuadro di un obra di restourashon spiritual ku mester ser hasí den e último dianan di historia di e tera akí. E remanente di Israel tabata un pueblo suak, eksponé na e efektonan destruktivo di nan enemigunan; pero pa medio di nan Dios a proponé pa preservá den e tera un konosementu di E mes i di Su lei. Nan tabata e guardiannan di e berdadero adorashon, e wardadónan di e orákulonan santu.”—Ellen G. White, Prophets and Kings, p. 677.
Esdras i Nehemias ta konektá histórikamente, i nan ta kubri un transishon krusial den bida di e pueblo di Dios. E 23 kapítulonan akí ta forma un historia grandi, ma ku supdivishonnan; nan ta komplementario i ta kubri temanan teológiko similar. Dor di studia e patronchi revelá den komposishon di e dos bukinan akí kuidadosamente, nos por diserní e gran akshonnan históriko i liderazgo yen di grasia di Dios.
Tene den mente ku no tur kos presentá den e bukinan akí ta skirbí den órden kronológiko, i ku algun partinan ta komponé den un forma temátiko.
Manera nos lo mira, e desafio pa Esdras i Nehemias no tabata pa rekonstruí e tèmpel (el a ser terminá i dediká na 515 b.c., mas ku 50 aña promé ku yegada di Esdras) sino pa rekonstruí e stat di Yerusalèm, su atministrashon, i e outonomia nashonal, tur finalmente ta prepará e kaminda pa e binida di e Mesias.
Segun ku nos ta studia e Palabra di Dios e kuartal akí, ku Señor por bendishoná nos dor di inspirá nos, toka nos kurason, transformá nos pensamentu, i kapasitá nos diariamente pa siguiE fielmente i yen di entusiasmo.
Jiří Moskala, ThD, PhD, ta un profesor di ekségesis i teologia di Tèstamènt Bieu i dekano na e Seminario Teológiko Atventista di e di Shete Dia na Universidat di Andrews. El a uni ku e fakultat na 1999. Promé ku el a bin na Andrews, Moskala a sirbi den vários kapasidat (pastor ordená, atministradó, maestro, i direktor) na Repúblika Cheko.


text:
Hòmber morto den pos.
KOMUNIKADO DI PRENSA 323 / 2021
14 sèptèmber 2021
Hòmber morto den pos.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 14 di sèptèmber 2021, alrededor di 16.18’or Sentral di Polis a risibí informashon ku
den área di Kaminda George Willems tin un pos for di kual ta sali un holó desagradabel i tin
hopi muskita.
Famianan ku tin un familiar perdí pa basta dia a sali pa bai buska e hòmber perdí den e área
ariba menshoná i nan a en kontra ku un pos i ta pensa ku por ta nan ser kerí lo ta den e pos.
Unidat polisial ku a yega na e sitio a topa ku un hòmber den estado avansá di
deskomposishon den e pos. Polis huntu ku Brantwer ta preparando pa por saka e kurpa sin
bida for di e pos.
Investigashon den e kaso aki ta kontinuá.


text:
Di kon e reunion di novèmber 2007 na Statia a stanka ...
Tabata leu for di un plaser pa stanka e reunion ku Hulanda. Nunka no ta bon pa buta bo partner rabia. Hulanda ta nos partner, nos sosio. I nos tur tin ku kuminsá mira Hulanda i Hulandesnan den e lus ei i aktua konforme. Di otro banda, Hulanda tin mesun obligashon. Ta p’esei mester yega na un lei básiko pa regla ‘laso direkto’ a base di konsenso, es desir ku ambos partido mester bai di akuerdo ku e resultado final a base di boluntat liber. No por tin preshon. I ounke nos tin un tiki purá, esei no mag resultá den un sòpi salu i bruá ku niun hende no kier kome. Nos no kier un ‘bòm di tempu’ (tijdbom) riba nos tayó.
Ora durante reunion di novèmber último delegashon Hulandes a bisa ku e modelo Hulandes pa parti tarea pa ‘gemeenten’ mester ta aplikabel pa Boneiru, St. Eustatius i Saba (tur tres huntu kariñosamente konosí komo ‘BES”) i ku esei ‘no ta negoshabel’, diskushon fuerte a surgi.
Ademas, Hulanda a bisa ku no tin mester di konsenso pa yega na e laso direkto, pa motibu ku WolBES (e lei básiko nobo ku lo regla laso direkto) ta un lei Hulandes. Pues Tweede Kamer tin derecho di pas’é unilateralmente. Esei sí tabata un bon ‘fast ball’! Pero, bola! BES a reakshoná bon, splikando ku esei por ta e kaso despues ku e WolBES a pasa, pero no durante e proseso pa yega na dje! Si nò, lo nos no yega na un WolBES bon balansá nunka. Bula ariba, bula abou, asina ta!
Nivel soshal i ekonómiko
BES a sigui splika ku partimentu di tarea no por tuma lugá promé ku tin klaridat riba e punto di ‘voorzieningenniveau’ (= nivel di fasilidatnan ku gobièrnu ta brinda, manera enseñansa, salubridat públiko etc.). Sin embargo, Sra. Bijleveld no kier a pone e punto ei riba agènda, lokual a stanka e reunion.
ARCO ta di opinion ku mester bin klaridat tambe over di e futuro nivel soshal i ekonómiko di e pueblonan di BES, es desir e nivel di sueldo mínimo, AOV i sobrá derechonan soshal i ekonómiko. E eskoho di Boneiru (laso direkto) ta trese kuné ku nos nivel di bida tin ku subi poko poko, yega - en prinsipio - te na nivel Hulandes durante un periodo di un X-kantidat di aña.
Paga tinu! Ya nos a splika kaba ku esei no ta nifiká ku tur kos lo ta presis igual ku na Hulanda, pasobra nos situashon ta diferente. Pero e prinsipio di igualdat ta sagrado, manera e ta skirbí den konstitushon (= grondwet) Hulandes. No mas i no ménos. Realmente sin rèspèt di parti di Hulanda pa e prinsipio ei, lo nos no por yega na un akuerdo. Pasobra nos no por akseptá un statùs di siudadano di segundo rango. Nunka.
E edishon speshal di ARCO aki tin komo meta pa splika Hulanda esei na un manera respetuoso i trankil, pero duidelijk. I nos no tin duda ku Hulanda lo bin bij, asina ku nan ta komprondé na unda e sapatu ta pèrta.
Diskulpa sinsero
Ta hopi lamentabel ku durante e reunion di novèmber 2007 Sekretario di Estado Sra. Bijleveld mester a haña un boftá den su kara di parti di Boneiru i Saba. I nos a pidi diskulpa pa esei kaba. Sin embargo, nos desishon tabata korekto i inevitabel. No mag lubidá tampoko ku – inkonsiente-mente; nos lo duna e Hulandesnan the benefit of the doubt – Hulanda tabata mandando nos un ‘fast ball’ stret pa nos kurpa, kaminda lógikamente nos mester a hala atras, laga e bala pasa sin hasi daño.
Komprondé bon! E yangadó tin ku move!
E prinsipio di igualdat tin 2 elemento, esta 1) igualdat den kasonan igual i 2) desigualdat den kasonan desigual, pero no mas desigual ku e diferensianan mes ta hustifiká’. Antes nos no a splika esaki bon. Den pasado nos a duna e impreshon robes ku igualdat ta nifiká tur kos igual presis (‘één op één’). Esei no ta e kaso, pasobra sirkunstansianan entre Hulanda i Boneiru ta diferente. Pero nos lo mester por yega mas serka e nivel Hulandes ku ta ekonómikamente i humanamente possible sí. Esei no ta nifiká ku nos por sinta riba nos ‘yangadó’ warda e sèn yega for di Hulanda. Nos lo mester traha p’é, manera semper. I manera ta saludabel. Pero Hulanda sí por yuda nos krea e oportunidatnan i fasilidatnan pa nos por yega n’e nivel Hulandes den tur sentido, inkluso nivel edukativo, teniendo debido kuenta ku e diferensianan real ku tin.
Pues nos ta insistí ku e prinsipio di igualdat pa siudadano na BES i Hulanda mester wòrdu respetá den e deal nobo ku Hulanda. Si esei no ta e kaso, nos lo no por rekomendá e deal na pueblo.
Anto no ta bai pa detaye. Nos por yega na akuerdo i kompromiso riba tur detaye. De facto tur kos ta detaye, ménos e punto kardinal di igualdat aki. Esei ta un punto di prinsipio ku nos no por desviá for di dje. Un komunidat demokrátiko ta basá riba igualdat di e siudadano. Sin dje, no tin demokrasia. Si BES ku Hulanda ta unu, igualdat no por falta.
Mas papiamentu
ARCO ta pidi diskulpa di nos lesadónan ku e edishon aki ta mas tantu na Hulandes i Ingles. Nos semper ta purba traha un bolo dushi di tur 4 idioma papiá na Boneiru (i na Saba i Statia tambe, ounke diferente ayanan). Pero e biaha aki nos meta ta pa logra konvensé Hulanda.
E edishon aki lo wòrdu distribuí bou di tur politiko Hulandes. Tambe pa promé biaha nos lo parti ARCO na Saba ku Statia, anto kas pa kas. I na Boneiru tambe pa promé biaha nos lo partiele kas pa kas (5.000 ehemplar, mas ku nunka).
Pues esaki ta un paso grandi dilanti pa ARCO i nos ta spera ku e lo bira un paso grandi dilanti pa pueblonan di Bonaire, St. Eustatius ku Saba (BES) tambe.


text:
Ora ta asina leu te hasta un compania local lo por haya e contract pa core tuberia
Diamars mainta hunto cu mi colega parlamentario sr.Alvin Molina nos a reuni cu Director di Desaroyo di Eagle LNG, sr.Alejandro Bastardo, pa asina e por a comparti informacionnan nobo cu nos riba e progreso y avanse di e proyecto. Manera ta conoci Eagle LNG lo provee gas natural pa WEB Aruba NV su plantanan Recip cu lo funciona cu e fuel aki. E cambio pa Gas Natural lo representa un reduccion enorme den e contaminacion di nos medio ambiente compara cu e HFO cu WEB ta usando na es momentonan aki. Tambe e lo reduci e cantidad di consumo di 3600 bari pa 1350 bari pa dia di combustibel. Esaki lo traduci den prijsnan stabiel y pagabel pa pueblo di Aruba.
Eagle LNG den su ultimo fase di environmental studies
E bon noticia ta cu e compania di Eagle LNG ta den su ultimo fase di environmental studies. Nan ta proyecta cu esaki lo conclui probablemente den e ultimo kwartaal di e aña aki. Den e studio aki ta colectando data di posibel preocupacion, obstaculo y obhecion di ciudadanonan y otro instancianan. Esaki ta importante pa asina ora cu haya aprobacion di parti di tur instancia pa cuminsa traha e facilidadnan y pone e tubonan di gas no lo tin ningun contratiempo mas di e banda ey. “Pe motibo aki,” segun sr. Bastardo, “nos ta tuma e tempo necesario pa haci e estudionan bon”. Nos ta explora y ta cana cada meter di e rutanan posibel cu e tubonan aki por tuma, pa asina nos por tin un bon idea kico tur nos por haci pa e tubonan aki por wordo poni exitosamente segun e normanan halto di seguridad internacional.
Con e tubonan di Gas aki ta bay wordo poni?
Esaki ainda no a wordo dicidi oficialmente ainda pasobra ainda e estudionan falta algun informacion crucial cu lo wordo compila den e ultimo lunanan aki pa asina e compania por tuma un decision responsabel. Eagle LNG ta pendiente pa tur e informacion drenta cerca su expertonan pa asina pronto nan por tuma nan decisionan final y comunica esaki na e comunidad di Aruba. Eagle LNG ta considerando cuatro diferente ruta pa e tubonan di gas por wordo poni entre San Nicolaas y WEB Aruba NV.
Kico lo sucede ora cu e estudionan aki termina?
Manera cu e estudionan termina, lo haci e anuncionan oficial con lo bai pone e tubonan y ki ruta lo usa. Adicionalmente e parti di limpiesa di e tereno por cuminsa, riba cual lo cuminsa construi e terminal pa store e LNG gas. Esaki ta e fase di construccion cu lo por genera trabaonan pa companianan constructor local y ta proyecta cu esakinan lo dura mas o menos 2 aña pa termina.
Si pueblo desea mas informacion di e articulo aki, contact mi na tel: 528-4639 of email mi na: marco.berlis@parlamento.aw / Bo parlamentario y sirbidor di pueblo na bo ordo semper!


text:
E edicion di e revista di luna di Mei di Food & Wine ta inclui Aruba Ariba Cocktail riba e portada hunto cu un descripcion di e cocktail su ingredientenan. E revista adicionalmente ta menciona Hilton Aruba Caribbean Resort & Casino cu e cocktail, dunando lesadonan un mapa cu guia riba e cocktails di mas famoso den Caribe, incluyendo propiedad ruman Caribe Hilton su Piña Colada. Hilton su ‘Aruba Ariba’ ta subraya como e isla su cocktail di mas popular, inventa pa bartender Juan ‘Jocky’ Tromp ora e tabata tin 24 aña di edad.
Durante un concurso di mixologia na Aruba Caribbean Hotel, Juan ‘Jocky’ Tromp tabata un di e participantenan. Su bebida special ta esun cu a sobresali como esun miho.
E receta original, cual a wordo crea 59 aña pasa riba un papel di napkin blanco, ta inclui vodka y rum blanco, combina cu Crème de Banana, cu un tiki Grand Marnier, fruit punch, lamunchi, pineapple, orange juice y grenadine syrop. Te dia di awe e ta un bebida delicioso y refrescante, pero esnan cu bebe mester tene cuenta pasobra e ta fuerte!
E storia riba e revista ta inclui un receta na con pa trah’e bo mes pa asina nan por disfruta di e sabor di One Happy Island na nan hogar.
Food & Wine ta e revista culinario lider na Merca cu un circulacion di 935,481. Sarah Greaves-Gabbadon ta e contribudor di e revista, el a bishita Aruba na Augustus 2021.


text:
Stick di tabaku HEETS ta diseñá pa e mesun durashon i kantidat di puff ku sigaria.
E stick di tabaku HEETS ta diseñá spesífikamente pa e aparatonan IQOS. Nan tin un largura, diameter i diseño pa e Holder IQOS.
E sabor di IQOS ta diferente di sigaria pasobra e tabaku ta keintá na lugá di ta kimá.
Keintando e tabaku, e berdadero sabor di e tabaku ta sali.
Stick di tabaku HEETS ta trahá di un meskla di tabaku spesialmente selektá pa duna e sabor i satisfakshon di tabaku mas tantu posibel manera humadónan adulto ta spera.
Si, stick di tabaku HEETS ta kontené nikotina, ku ta adiktivo.
Nikotina ta di manera natural presente den e tabaku uza en HEETS. E ta sali den e bapor ku ta ser produsí durante e uso di IQOS.
Si bo ta haña problema pa hinka e stick di tabaku HEETS, kontrolá si tin un parti di tabaku di e anterior stick di tabaku HEETS a keda pegá den e Kapa. Anto, uzando e Pin (1) di e IQOS Cleaner, pusha e parti di tabaku afó, manera mustrá aki bou (2 & 3).
Try IQOS before you buy.
It’s worth the switch. But why take our word for it? Try it yourself.
IQOS is available for free trials before purchase. Simply fill out the form below and we’ll get in touch with you.
E produkto di tabako aki ta daña bo salú i ta adiktivo


text:
Na Aruba 8% di nos populacion tin diabetes En conexion cu dia mundial di diabetes, 14 november 2020, a tene un entrevista cu dokter Sharline Vis pa papia tocante e fundacion diabetes y e situacion actual cu e malesa.
Segun dokter, na Aruba di persona cu ta busca remedi pa e malesa, tin un 8809 hende, esey ta un 8% di nos populacion. Malesa di diabetes por trece cune complicacion si no trata cune adecuadamente.
Diabetes ta un problema di curpa di regulacion di sucu. “Nos curpa mester sucu pa genera energia, e sucu di mas chikito yama glucose. E glucose aki ta sak’e di nos cuminda. Manera aros, pan, batata, hariña locual ta carbohidrato”, e ta splica.
Di e sucu mas chikito, e curpa ta haci uso di e glucose aki y ta produci insulina cu ta e hormona cu ta regula esaki. Dokter Vis ta papia di mal funcion di insulina, sinembargo tin e Diabetes tipo 1 cu e organo no ta traha insulina mes, e tratamento ta bay via un pen.
E ta bisa cu 90% di caso di diabetes ta pa motibo cu e organo no ta traha adecuadamente, e problema mas grandi cu tin ta vet cu ta acumula den barica, rond higra of e organonan. Locual e Resistencia di insulina ta zorg pa insulina no acumula hopi.
Pa e motibo aki ta recomenda pa no subi di peso y recomenda tur hende pa cambia e estilo di bida mas saludabel pa asina preveni e diabetes bin ‘mester come e cantidad cu e curpa mester y keda haci movecion’.
Dokter ta recomenda pa persona keda activo 5 dia pa siman, cana, haci ehercicio ta importante. Tambe ta menciona pa baha man na alcohol y carbohidrato pa asina insulina por haci su trabou. “Mester keda regula e sucu, sino e ta daña e organo.
Nan di Fundacion diabetes kier usa e dia mundial y henter e aña pa pone mas enfasis riba importancia cu diabetes ta hunga cu calidad di bida di hende. Nan ta enfoca riba prevencion pero tambe cu hende cu tin e malesa pa asina por biba miho ‘preveni complicacion pa e malesa haci menos daño’.


text:
Siman pasa, Prome Minister Evelyn Wever-Croes tawata na Colombia pa algun dia pa motibonan priva. Como un mandatario responsabel, trabounan ta sigui unda y den cua situacion cu e por wordo haya den dje. Durante su biahe recien pa Colombia, priva y riba propio gasto, Prome Minister a probecha pa pone riba su agenda algun reunion importante.
Prome Minister Wever-Croes a reuni cu Embahador di Reino na Bogota sr. Jeroen Roodenburg y cu Presidente di Holland House na Colombia, sr. Jan Willem van Bokhoven. A elabora riba varios tema di interes comun, especialmente riba comercio. Con pa probecha mas di relacionnan comercial entre Aruba y Colombia. Aruba ya caba ta un partner hopi importante pa Colombia pa loke ta trata exportacion di Colombia. Pa Aruba Colombia tambe ta un partner hopi importante pero ainda tin hopi mas potencial pa desaroya hunto. Prome Minister a presenta e Vision Economico 2019-2021 di Gobierno di Aruba. Colombia por hunga un papel importante den esaki y hunto lo explora tur posibilidad pa desaroya lasonan entre Aruba y Colombia.
Prome Minister a reuni tambe cu CEO di Avianca Airlines sr. Anko van der Werff. Avianca ta un partner importante pa desaroyo turistico di Aruba y den transporte di pashentnan buscando nan salud na Colombia. Sr. Van der Werff a informa cu nan lo amplia e cantidad di vuelo entre Colombia y Aruba pa dos biaha pa dia y lo yuda desaroya un hub logistico na Aruba.
Tambe Prome Minister a reuni cu Presidente di Colombia, Iván Duque. Desde nan encuentro na Panama na juli aña pasa, Presidente Duque a haci un invitacion na Prome Minister Evelyn Wever-Croes. E audiencia aki cu Presidente Duque a wordo concretisa ora cu Prome Minister a informa embahada cu e lo ta bay ta na Colombia. Prome Minister a indica cu Presidente Duque semper a mustra hopi interes den Aruba y tambe ta considera Aruba como un partner importante siendo Aruba e number 7 riba e lista di exportacionnan di Colombia. Hulanda ta number 4. Esaki ta mustra e importancia cu Aruba ta pa Colombia.
Premier y Presidente Duque a delibera riba varios tema di interes mutuo, especialmente e mandatarionan a enfatisa cu e dos paisnan mester estrecha lasonan mas y traha riba mas intercambio comercial, entre otro riba tereno di salud, turismo y cultural pa asina crea mas oportunidad y alivio pa ambos comunidad.
Riba e tema di turismo, Presidente Duque a pidi pa Aruba desaroya un programa pa yuda nan studiantenan riba e tereno di Horeca pa nan bin aki y pasa nan ‘stageperiodo’. Prome Minister a papia riba nan scol di ofishi, CENA, na unda nan ta prepara nan hendenan pa trabounan.
Riba tereno di crimen organisa, a enfatisa cu Aruba y Colombia mester traha hunto pa trece mas siguridad pa ambos pais.
Premier Wever-Croes a expresa su preocupacion pa cu e situacion na Venezuela y e retonan pa nos paisnan. El a expresa cu Aruba lo kier traha mas hunto pa combati crimen organisa.
Riba tereno di cuido di salud tambe e mandatarionan a intercambia di ideanan con pa crea mas posibilidad. Gobierno di Aruba su meta ta pa mehora cuido di salud pa ciudadanonan di Aruba y mes momento baha gasto medico. Colombia ta hopi importante den e spectrum di cuido medico y Colombia ta keda un partner hopi importante pa Aruba den e tereno medico. Pa loke ta trata acreditacion pa studiantenan cu ta studia medicina den region, e Minister di Salubridad ta hopi leu cu esaki y e siguiente paso ta pa atrae establecimento di clinicanan priva na Aruba despues cu tin tur legislacion na su luga pa garantisa calidad.
Presidente Duque a bin cu un iniciativa di ‘Comite Bi-Nacional’ den cual Colombia y Aruba lo scoge algun tema comun y yega na areglo riba nan.
Prome Minister a duna di conoce cu tawata reunionnan importante cu hopi intercambio di informacion y idea cu Gobierno lo traha riba nan y asina lasonan entre Colombia y Aruba bira mas firme.


text:
Aruba
Aruba Marriott ta sigui recluta mas asociado
Aruba Marriott Resort & Stellaris Casino ta contento di a organisa nan Job Awareness Day e aña aki atrobe. Aña pasa a organis’e pa prome bes y e exito a causa cu mester a bolbe organis’e e aña aki atrobe. Meta di e evento ta pa cera e empleado miho conoci cu tur opcion di trabou den e compania, pa si acaso kier cambia di funcion. Tambe e evento ta sirbi pa asociadonan por recomenda un amigo of famia cu ta buscando trabou, pa trece nan pa join e famia grandi di Marriott.
Reuella Reeberg, manager di Human Resources, a splica cu hopi biaha e colega ta traha den su departamento y ta asina druk bezig, cu no sa mes kico otro colega di otro departamento ta haci. Porta tin interes pa un dia crece y join un otro departamento. Esaki tabata e oportunidad, unda cada departamento a setup nan booth y e asociadonan tabatin oportunidad pa bishita y busca tur informacion. Por a haci pregunta directamente n’e supervisor, manager y asina siña conoce e departamento mas di cerca, haya sa kico nan ta haci y asina por describi un pasion den un otro area.
Aña pasa ora a organisa e evento, a nota cuanto asociado, de facto, tabatin un pasion scondi pa un otro funcion den e compania. Despues di esaki tabatin mas di 125 colega cu a transfer of a ricibi un promocion na aña 2021. Kiermen e tabata algo cu kier a ripiti e aña aki den 2022.
Nair Tromp, stagiair di Universidad di Aruba, a conta di su experencia, cu e ta considera fenomenal. Su bista riba e sector hotelero tabata poco limita. E no tabatin hopi conocemento con cos tabata cana. Nan ta hayando les, specialmente e parti teoria, tocante e sector hotelero. Pero compara cu e practica, Tromp ta haya cu e ta un mundo completamente riba su mes.
E ta haya cu ta algo great cu ta aplica teoria y practica, e ora por compronde mas miho. E tin masha bon experencia y ta conociendo hopi hende nobo. Tromp a expresa di ta mira un bon futuro na Aruba Marriott, pasobra e ta un organisacion hopi profesional. E hendenan ta tremendo, tin un cultura di servicio excepcional, ambiente di trabou ta hopi bon y Tromp a compara esaki cu tur otro caminda cu el a traha den pasado. E ta recomenda tur hende pa bin traha na Aruba Marriott.
Sharell Croes, un otro stagiair di Universidad di Aruba, a expresa cu si bo ta un persona cu gusta siña, gusta traha cu huesped y dispuesto pa semper siña, e ta recomenda pa bin traha na Aruba Marriott. E ta un experencia maraviyoso como studiante y p’esey e lo kier traha na Marriott ora e caba di studia. E ta recomenda pa drenta Aruba Marriott den un posicion basico, pero cu bo mesun perseverancia, cu bo interes, cu bo interes y disciplina, hopi lihe lo crece.
Yazira Feliciana awendia ta director di mercadeo y slot performance den Stellaris Casino. E ta corda di a drenta den un posicion mas abou pero a haya oportunidad pa siña hopi, crece den e trabou y awe e ta ocupa un puesto den top. Aruba Marriott ta duna hopi oportunidad, ta duna bo tur herment y training pabo bay dilanti. E ta orguyoso di forma parti di un di e companianan cu ainda ta activa su pasion, ainda e ta siña den e compania aki, ainda e ta completamente pasiona pa sigui crece.
Jason Bregita, senior assistant director di finansa, tin shete aña trahando vast na Aruba Marriott. Separa di a siña hopi, el a crece como profesional y como hende. Esey ta bin door di e coleganan cu e ta traha cu ne. E mentalidad eynan ta hopi open-minded y progresivo. Nan ta habri pa idea nobo y e ta bisa esey di experencia. Ta un sentimento special cu bo ta sinti di ta n’un luga cu ta balora bo p’e habilidadnan cu bo ta trece.
Aruba Marriott tin un programa yama “Bring your friend day”, den cual asociadonan di Marriott por referi un amigo y aplica pa un trabou. Segun Reeberg, den e programa aki Marriott ta compensa e colega cu referi un persona pa bin traha ey. Si tum’e na trabou, e empleado cu a recomenda ta haya un bonus. E bonus ta cuminsa fo’i 350 florin y bay t’e 2000 florin, depende e nivel di posicion. Cu esaki, cada un di nan cu tin un conoci, un amigo, un bisiña cu ta buscando un trabou, ta referi nan pa aplica p’un trabou na Marriott y asina ey nan por haya un incentive bonus.


text:
Internacional: E medianan estatal di Ruso a confirma e morto di un di e generalnan principal di Moscou durante e intenso combate di e region oriental di Donbas na Ucrania.
E general di division Roman Kutuzov a muri mientras e tabata lidera un asalto na e region di Ucrania. E tabata na mando di e trupanan, e general a hiba e soldadnan na e ataca debi cu no tabatin suficiente coronel, asina Sladkov a pone publicamente riba Telegram. Ehercitonan di Ucrania tambe a confirma e asesinato di Gen Kutuzov sin a duna mas detaye.
Kyiv a firma cu nan a mata 12 general y funcionarionan di inteligencia y a informa cu por lo menos 7 comandante halto a muri durante tur e atakenan aki.


text:
e bishitá Di haast gratis. Rondoná pa Kita e Área di
Ta haña un grave konosementu Na nos lugá, ib
Na e sitio ib di Its di e stat di Haast topa nobo amigunan, tin Un famia, di instrukshon, meskos Pa e relacion amoroso, e Amor i e alertoNa nos lugá mei buska Kompañeronan di biaha pa turismo I bo biaha, pa tin Un coleccion di tera i stat. Tambe por buska kompañeronan di Biaha, ku ta biba den Área, desde e funshon di Filtra pa hòmber, bieu i interes.
Nos lugá, ib tin e Siguiente sections prinsipal: di Búskeda, Di Communicacion, Mester.
Den servisio di Communicacion ib Bo ta topa kontentu het, Ku ta esun ku por Haar, i e kontentu diario I e komunidat. Na e servisio di Splicacion Ib ta kontené e siguiente Teme: Wega, Turismo servisio na Búskeda di kompañeronan di biaha, Un variedad di experiences, horóscopos I muchu mas. Na e servisio di Turismo Ta kontené detayá di mas Popular na e ruta pa Biaha i di turismo. Bai fini na nos lugá Di hende solteronan i muhé, Muchanan i mucha ta buskando Eksakto ta e kita e Área di haast tin un Relashon grave. Pa e, bai riba e Página di búskeda avansá un Profil i coleccion - un relashon Grave na continuacion, i e Resultadonan di búskeda mustra na Personanan ku e ta den Buska di grave konosementu, manera Bo ta. Ademas, trata di konosé yamada, Mester ta su palabranan, e Ta serio. Ta spera ku su intuición A yuda pa e motibu, Mi ta bai biaha por Sinti, si un persona ta Responsabel of menos responsabel ku E ta hasi relashon tin Na relacionnan. Den e kaso aki, e Mesun its na relacionnan sera Den haast, implementa skirbi e Skohementu di amistat i di Communicacion s den búskeda.
Expone nos lugá, ib awe Riba dia
Ta bai fini e relashon No ta caba ku solamente E amistat i e korespondensia, E mei fli ku fasilidat Di un otro grave di E relashon entre e persona, Por risibí di amor mutuo, Meskos ku otro i otro Personanan na e sitio komun Su konosínan ducha, kere famianan Feite i tin bunita muchanan. Den un kaso, e mester Probecha e oportunidat i no Ta pasa e amistat di Biaha, pasobra nan ta perde E persona nan soño. Na nos lugá, ta kita Gratis di its di haast Ta aktua ta posibel.
E mayoria di e funcion Di nan lugá ofresé kompletamente gratis.
Bo por hasi regular i Búskeda avansá profil libremente, ehersé Bo ta e lugá ib Di usuario i communicatie den Liña gratis. Sinembargo, algun sitionan ainda paga Pa karakterístika aki manera ta E kustumber, e mehora di E resultadonan di búskeda su Profil i opsekio vertalen. Manera reuni ku bo, liber Òf di pago, bo ta Disidí, riba funshon di su deseo. A ofrece un kortiku detayá Di hero tin e periodo Di sections na e sitio. Ademas, den e sitio bes Tras bes a proklamá material, Relacionnan di un manera ku. Den servisio di Publicacion Ta Komun interesante interesante artíkulo i dios. Kompletamente gratis, sin registratie, e Por haña sa e struktura Di un sitio di its, I despues, despues di registratie Na e sitio, hasiendo tur E oportunidat i ventajas ku Ta ofresé na su usuario Un sitio di its. Despues di un simpel registro Na e sitio, bo mester Konfirmá di inskripshon hasiendo lis E nace, desde e manda Di direkshon di koredó elektróniko Òf na kla. Si bo ta opservá e Ventajas di nos lugá di Its, comparti e informashon ku Su colega, amigu i un Reda sosial. I felis sosiegu di haast. Na nos lugá un enkuentro Di hende solteronan i muhé, Muchanan i mucha ta komun Ku bo partida di stat Manera alles, con antia, des, Ricardo, atin, fort-stan, di E buraku. Bai búskeda avansá un profil.


text:
FDA a duna aprobacion total na e vacuna Pfizer/BioNTech contra covid-19, loke ta habri porta pa mas ordo di vacunacion.
Departamento di Remedi y Alimento di Merca dialuna a duna su aprobacion total na e vacuna menciona pa personanan di 16 aña of mas.
E vacuna Pfizerr/BioNTech a haya autorisacion pa uzo di emergencia na Merca desde memey di December aña pasa, pa esnan riba 16 aña. Na mei a haya aprobacion pa 12 aña bay ariba.
Di e mas cu 170 miyon persona na Merca cu ta completamente vacuna contra Covid-19, mas cu 92 miyon a haya e vacuna aki.
“Basa riba e datonan di seguimento di largo plaso, e aprobacion di awe pa esnan di 16 aña bay ariba ta afirma e eficacia y perfil di siguridad di nos vacuna na un momento cu mester di dje urgentemente. Mi ta spera cu e aprobacion aki ta yuda aumenta e confiansa den nos vacuna, ya cu e vacunacion ta sigui ta e miho herment cu nos tin pa yuda protege bida y logra inmunidad colectivo. A duna caba algun shen miyon dosis di nos vacuna na Merca desde december di 2020, y nos ta spera di por sigui traha cu Gobierno di Merca pa yega mas cerca di e Mericanonan,” asina Albert Bourla, presidente y director ehecutivo di Pfizer a bisa.


text:
Bo ta desea di lesa E-books? Novela, storia bukinan informativo? Miembronan di biblioteca cu ta desea di haci uzo di e servicio aki, por manda un email na [email protected] pa registra. Si bo ta manda un e-mail pa biblioteca, por fabor menciona: nomber y fam, number di telefon y e number di barcode cu tin riba e carchi di miembro.
Un empleado di Helpdesk lo manda: un code di acceso, un password y instruccion con pa login. Online Bibliotheek tin un app cu por baha for di e App Store y Play Store.
Online Bibliotheek ta ofrece su servicio temporalmente di e-books y audiobooks gratis na tur miembro di biblioteca na Aruba. Tin un coleccion grandi di buki na Hulandes y un coleccion na Ingles. E coleccion tin tur sorto di buki mescos cu un biblioteca normal ta ofrece. Por lesa e-books riba computer, tablet, celular y e-reader.
Awor miembronan tin e opcion pa lesa 16 revista tambe. Por haya mas informacion riba e website di biblioteca.


text:
Polis ta tuma enkargo di investigashon konfiskashon di droga i detenshon.
KOMUNIKADO DI PRENSA 262 /2022
27 mei 2022
Polis ta tuma enkargo di investigashon konfiskashon di droga i detenshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 26 di mei 2022 , despues di konfiskashon di alrededor di 1112 kilo di kokaina i
detenshon di e hòmbernan sospechoso C.M.H.S. di 37 aña di edat nase na Repúblika
Dominicana, D.A.V.P. di 25 aña di edat i J.L.H.V. di 40 aña di edat, ámbos nase na
Colombia dor di Wardakosta, Departamentu di Narcotica di Kuerpo Polisial Kòrsou a tuma e
investigashon na su enkargo.
Den oranan di anochi di e mesun dia a destruí e droga riba òrdu di fiskal di Ministerio
Públiko.
A presentá e trio dilanti di un fiskal ouksiliar, ku a ordená su enkarselamentu pendiente di
mas investigashon.


text:
EK kampaña di Coca-Cola a konkluí ku entregá di e premio mayó: un Volkswagen Fox Connect 2021
EK kampaña di Coca-Cola a konkluí ku entregá di e premio mayó: un Volkswagen Fox Connect 2021
Willemstad – Komo spònser ofisial di UEFA Euro Cup Fùtbòl, Coca-Cola Kòrsou huntu ku su spònser prinsipal Volkswagen Curaçao a trese komunidat den moveshon durante nan kampaña ‘Tapa di Oro’. E kampaña a resultá den míles di lòt ku partisipantenan a yena pa por haña chèns di gana e premio mayó un Volkswagen Fox Connect 2021. Sinembargo notario Kleinmoedig por a saka un solo ganadó i p’esei e premio mayó a bai pa señor Garry Ritter.
Durante e seremonia ofisial di entrega di e premio mayó ku a tuma lugá na Volkswagen Kòrsou e ganadó, den presensia di su kasá i dos yu, a risibí e yabi di un outo Volkswagen Fox Connect 2021 nobo nobo. Komo sorpresa adishonal señor Ritter a risibí tambe un aña di seguro di outo di BSure serka Maduro & Curiël’s Insurance Services. Volkswagen Kòrsou a regla tambe e number di outo di moda ku pronto por kore e outo den tur seguridat.
Mas o ménos dos luna largu Coca-Cola a organisá un EK promoshon na Kòrsou i Boneiru den kua ta invitá konsumidónan pa kambia e tapanan di oro, ku ta forma parti di e produktonan di Curaçao Beverage Bottling Company produsí lokal, pa produktonan ofisial di Coca-Cola Euro Cup.
Kampaña prolongá
Konsumidónan tin te fin di luna chèns pa troka e tapanan di oro ku nan a spar pa e produktonan ofisial di Coca-Cola Euro Cup, manera tas, sèrbètè di laman, futbòl i glas. Despues di entrega di e outo e sentro di kambio na Volkswagen a sera. Pero Sambil Shopping Mall ta keda habrí te djasabra 31 di yüli awor. E orarionan ku ta habrí ta keda mesun kos, esta di djárason te ku djadumingu di 1’or di mèrdia te 8’or di anochi.


text:
The content originally appeared on: Diario
ORANJESTAD (AAN): Siman pasa caba por a nota cu ta hopi hende local a cuminza ripara, cu cierto “mercancia” y otro “cobranza” grandi a aparece riba nan credit card.
Compra di mercancia, y producto na paisnan leu, manera Singapore, Japon, Australia, y Thailandia.
Esey a socede, siendo cu nunca nan a manda cumpra esaki, y ademas no a ni bandona Aruba e aña aki ainda pa haci un viahe.
Loke a pasa aki ta ‘Credit Card fraud’, y hopi hende no sa kico pa haci ora esaki socede cu nan. Aki claramente ta notable cu bo informacion di account a wordo exponi na ladronnan, y bo tin di core tuma accion pa sigura cu nada mas serio socede.
E prome ta pa contact e Banco cu a emiti e credit card aki, y blokea e carchi mesora. Varios banco tin number di contacto pa caso di emergencia, y algun awor ta dunabo e chens di haci e blokeo aki hasta riba bo App, of via nan website pa haci esey mas facil online.
Esaki nifica cu e banco ta bay blokea bo carchi, y pa proximo simannan lo bo no por use mas, pasobra nan ta bay saca uno completamente nobo pa bo.
Fuera di esey, trata di vigila e transaccionnan di bo carchi cuidadosamente pa mira si acaso tin mas caso unda ta cobra producto fraudulente riba bo carchi. Tur esaki bo tin di bay disputa cu bo Banco, pa asina nan start un investigacion. Si acaso nan descubri cu enberdad fraude a wordo cometi cu bo placa, lo bay dura un poco, pero e placa lo wordo debolbi na bo.
Con cos aki por socede: Esey ta pregunta di hopi hende, y algun di nan a haya sa caba. Na luna di April, a bira conoci cu un compania multinacional cu ta ofrece un adres na Merca pa asina por ship productonan pa bo na Aruba y otro paisnan, a bira victima di ‘security breach’. Hackernan a logra drenta den nan computer servers, y a horta cantidad di informacion.
Aunke e CEO di e compania a manda un email pa tur hende pa bisa cu tur cliente ta safe, y nada lo no pasa… ta parce cu awor ta saliendo na cla cu e numbernan di Credit-Card di hopi hende a leak toch, y ta wordo bendi riba ‘black market’, y hendenan ta haya e numbernan aki, traha carchi falso, y ta subi caya na paisnan hopi leu pa bay haci compras cu bo credit card number.
Por lo tanto, e siman aki DIARIO ta recomenda tur hende pa subi online y check bo credit card statements pa mira si diripiente bo ta nota un compra of cobranza cu bo no ta reconoce, y corda nota mesora ta ki paso bo tin di haci pa bay salbaguardia bo account.


text:
The content originally appeared on: Diario
Laga e rij pa esnan cu mester di e help desk:
ORANJESTAD (AAN) – Den conferencia di prensa, Marilyn Wout, Relacionista Publico di DIMAS, a splica cu tambe tin personanan cu no por haya un carta di re-entrada.
Esakinan ta e personanan cu nan permiso a caduca, y no a entrega un peticion pa prolongacion, of pa un cambio di garante, personanan no residente na Aruba, kiermen cu no ta inscribi na Censo, pero tambe personanan cu apenas aworaki ta bay haci un peticion di un prome permiso. E personanan aki tampoco por haci uso di un carta di re-entrada. Pues, ta miho pa nan warda e permiso yega pa nan lo por biaha.
“Nos ta recorda tur cliente cu na momento cu bo haci entrega di cualkier peticion na DIMAS, sea un permiso, restitucion, duplicado, carta di re-entrada, entrega tur, pero tur documento; controla cu bo tin tur e filenan cu bo, segun e check list, e rekisitonan pa tal documento. Asina aki bo ta evita cualkier inconveniente, tardanza, dolor di cabes y por ta mas trankil tambe cu bo por haya locual bo tin derecho riba dje”, Wout a señala.
El a agrega cu pa locual ta e peticionnan di permiso, tambe DIMAS ta haci un suplica pa entrega nan online. No ta necesario pa haci un cita sea via website of cu ta bin para den e rij pafo na DIMAS.
DIMAS ta prefera pa esnan cu para den rij ta pa e help desk, cu nan tin pregunta, un duda, of un keho. “Esaki ta e personanan cu nos ta prefera di ricibi den e help desk pa asina nos por guia nan miho. Pero si ta pa entrega un peticion fisico, nos ta prefera pa por fabor, entrega esaki den forma digital, y pa tur rekisito ta completo. Kiermen no lubida passport, of un passport photo, firma e documento. Percura pa tur cos ta completo, cu DIMAS no mester pone e peticion ey on hold, sino cu nos por, gewoon, sigui cu e proceso”, Wout a señala.


text: Diahuebs madruga a drenta informe di un accidente Basta serio riba Avenida Nelson O. Oduber (ex Sasaki weg) banda di e edificio di Guardian Group net despues di e rotonde di Watty Vos Boulevard. Polis a yega na e sitio y a topa cu un auto gebolter, sin chauffeur den dje! Ta trata aki di un auto marca Honda, modelo Civic, color cora scur, numera A-13626, cu a bolter riba e barancanan banda di caminda. Despues di un rato a topa cu un dama bisti na preto, cu a baha for di un otro auto. El a conta Polis na yoramento cu e tabata e chauffeur y tabata coriendo direccion nort y cu na dado momento un otro auto a dal den su banda, pone perde control y a bay bolter. Den su maniobra pa purba evita, el a bolter toch y a bay cay den e rooi memey di e caminda grandi. Den e impacto el a dal den e baranca an grandi poni memey di caminda pa separa e carteranan for di otro. Polis a pidi presencia di ambulance door cu e dama tabata keha di hopi dolor di lomba. Paramediconan a trata e dama na e sitio mes y despues a transport’e pa Hospital pa ricibi tratamento mas avansa.


text:
ORANJESTAD – Diasabra anochi, durante un evento unico y special, den presencia di Gobernador di Aruba Sr. Alfonso Boekhoudt, Minister President Sra. Evelyn Wever-Croes, Colega Minister di Enseñansa y Deporte Sr. Endy Croes, Parlamentarionan, profesionalnan den e veld social, FIDAC, TeleAruba y mayornan a lansa e videoclip “E ta mi curpa” como tambe e teaser oficial di e campaña nacional contra abuso di mucha; “Mi Mes Un Heroe”. Durante e evento aki, Minister di Husticia y Asuntonan Social Sr. Rocco Tjon a presenta e proyecto unico aki, cual recientemente a keda aproba pa Parlamento di Aruba. Un proyecto cu lo conta cu sosten di, principalmente, Ministerio di Enseñansa y Deporte pero tambe demas ministerionan. Un proyecto cu ta parti den tres fase, di cual e prome dos fasenan lo conta cu e colaboracion di TeleAruba pa asina lansa e 52 episodionan educativo.
Ministerio di Husticia y Asuntonan Social a wordo aserca pa TeleAruba, cu e propuesta di un programa di television educativo pa asina trece conscientisacion contra abuso di mucha na Aruba. Despues di a reuni cu varios miembronan den e veld social, a toca e turno pa reuni cu Sra. Edselyn Figaroa y Sra. Liza Helder, di Fundacion Instituto Desaroyo pa Arte y Cultura (FIDAC) kendenan ta e motor tras di “Mi Mes Un Heroe”. Ora a wak y scucha e presentacion, a keda asombra con bon e proyecto ta hinca den otro, y a cumpli cu tur rekisito cu a wordo menciona pa e expertonan den e veld social. Segun e mandatario, e no ta kere den coincidencia y ora a scucha e presentacion di Edselyn y Liza, no a pensa mes pa reinventa e wiel, y a wak e proyecto aki como uno duradero na e bienestar di nos muchanan.
Edselyn Figaroa ta un persona clave den e proyecto aki, mirando cu el a bin ta traha dies aña riba e proyecto aki. Un proyecto cu el a presenta 16 biaha y na e di 17 biaha a haya e oido rotundo di Minsiterio di Husticia y Asuntonan Social pa hunto realisa un proyecto di e magnitud aki. Manera a wordo menciona, e proyecto aki ta parti den tres fase, di cual e prome dos fasenan lo ta 52 episodio educativo yena di cancionnan basa riba e buki di Mi Mes Un Heroe, cual lo cuminsa na Augustus 2022 pa medio di TeleAruba. E di tres fase ta pa lansa e buki di “Mi Mes Un Heroe” na scolnan, cual ta consisti di 10 capitulo cuminsando na e parti di prevencion y ta caba na e parti curativo. Actualmente, e buki ta den revision serca profesionalnan den e veld y psicologonan pa asina duna aun mas contenido na e buki aki. Pa e motibo aki, ta conta cu sosten di Ministerio di Enseñansa y Deporte pa asina por realisa cu e buki aki pronto por drenta scolnan y bira parti di e curiculo a largo plaso.
Por ultimo, kier añadi cu Ministerio di Husticia y Asuntonan Social ta un ministerio unico, pa motibo cu hopi biaha husticia y asuntonan social ta bay man den man cu otro. Den cuadro di esaki, Minister Tjon a indica cu e tematica aki ta cay man den man cu Husticia y pa e motibo ey a percura pa tuma diferente accionnan; ya caba a certifica nos Jeugd en Zeden Politie. Banda di esaki, a ekipa e sala di interogacion cu material nobo, a percura pa Aruba por haya su propio dokter forensico pa asina yega na un “waarheidsvinding” mucho mas solido ora di presenta e caso na hues. Tambe, tin e proyecto di e Family Justice Center andando, cu ya caba ta dunando diferente trainingnan na Agentenan Policial pero tambe na e veld social, pues e tematica aki ta hayando su debido atencion. E mandatario a manda palabranan di pabien na tur esnan cu a haci e proyecto aki uno posibel, principalmente Edselyn Figaroa y Liza Helder di FIDAC, TeleAruba, tur profesional den e veld social como tambe beleidmedewerkers di Ministerio di Husticia y Asuntonan Social. Pronto nos muchanan lo haya e oido, e cuido y e atencion cu nan merece.


text: ORANJESTAD: Recientemente e mandatario di Enseñansa a reuni cu sr. Junny Figaroa di DUOS. Durante e reunion a elabora riba institutonan di enseñansa / scolnan subsidia cu ta haya subsidio di Gobierno, caminda DUOS ta hunga un rolcentral. DUOS ta controla e placa cu ta bay pa tur institutonan di enseñansa. Un total di dies diferente directiva di scol.Minister Endy Croes a sigui bisa cu DUOS ya caba a cuminsa traha riba esey pa duna asistencia na cu e trahamento di nan presupuesto y control financiero cu tanto Gobierno como tambe Hulanda ta exigi den e ‘tussenrapport’ unda cu mester tin miho control riba e parti ey. Tambe durante e reunion a trata e Bermudeznorm cu no ta hopi atractivo pa wak ki conseho DUOS por duna Ministerio di Enseñansa pa den futuro por bin cu un otro manera pa hacie mas atractivo. ‘E tabata un bon reunion’, e mandatario a finalisa.


text: Diasabra madruga a drenta informe di un accidente cu hende herida na altura di Motor World na Cura Cabay, mesora a dirigi tanto polis como ambulans na e sitio. Na yegada di e patruya a bin compronde cu e chauffeur di e Nissan Fuga blanco A-75514, a alcansa un peaton canando banda di caminda. Mirando e situacion di e victima a solicita presencia di ambulance cu maximo urgencia. Segun declaracion di esnan den e Nissan Fuga, nan tabata bayendo direccion pariba ora cu na dado momento e peaton a bay subi caminda grandi sin wak. Segun otro declaracionnan e peaton tabata canando basta rato banda di caminda.. Esunnan den e auto Nissan a conta cu nan tabata bayendo direccion pariba ora diripiente e homber a manera subi e caminda grandi na pia. Otro testigonan ta menciona cu e homber tabatin basta rato canando banda di caminda den un forma masha peligroso. Na yegada di e 2 ambulansnan nan a atende e victima y a transporte cu maximo urgencia pa hospital


text:
EINDHOVEN – Jetro Willems a keda leshoná den e partido di PSV kontra di AZ Alkmaar. E partido ku PSV a gana ku skor di 1-0 a kuminsá bon pa Willems ku na di 3 minüt di e partido a manda PSV ariba. Pero na di 66 minüt e defensor di PSV mester a bandoná e partido ku un leshon na su hamstring.
Un MRI-scan mester a keda hasi den transkurso di dia pa determiná e gravedat di e leshon. E resultado di MRI no ta konosí ainda. Pues ainda no por bisa si Jetro lo tin ku tuma algun tempu di deskanso pa rekuperá.
Na novèmber aña pasa Willems a pèrdè kasi un luna di aktividat pa un leshon na su rudia. Esaki a sosodé na momentu ku Jetro tabata huntu ku e selekshon Hulandes preparando pa e partido di fogeo entre Hulanda i Colombia.


text:
Whatsapp a caba di anuncia cu e lo bay comparti e numbernan di telefon di su usuarionan cu Facebook y cu e lo permiti cu algun empresa pa manda nan mensahe.
Esaki ta prome biaha cu e compania a cambia su politica di privacidad desde cu el a wordo adkiri pa e red social na 2014
Pero den kico esakit a traduci?
Na prome uga, e lo por hiba sugerencia di contactonan “mas relevante.”
Pero tambe mas propaganda.
Y no ta dificil, algun analista ta sigura, cu hopi usuario ta sinti nan mes “traiciona”.
“Ora cu Whatsapp a wordo adkiri pa Facebook, a sigura cu e permanencia como un servicio independiente,” Pamela Clark-Diskson, di e consulta tecnologico Ovum a bisa BBC.
“Awo nan ta dunando Facebook e numbernan di telefon. Y algun usuario por bisa cu ta un abuso di confiansa.”
“Den cierto modo, ta bayendo atras riba algo cu a bisa cu no por wordo haci,” e specialista a conclui.
Amistadnan “relevante”
E motibo cu Whatsapp a alega pa defende su politica nobo di privacidad tabata pa comparti e numbernan di telefon di su usuarionan cu Facebook, lo sirbi pa blokia e mensahenan no desea (of spam) y controla e abusonan.
E compana tambe a bisa cu nan lo ofrece hende “miho sugerencianan di amistad y anuncionan relevante.”
Y ta cu na momento di dispone e datonan nobo aki, Facebook lo ta capas di conectacto cu otro persona si a intercambia numbernan di telefon y ainda no tabata tin agrega como “amigo” riba e red social.
Con bo por impedi esaki?
Ora cu Whatsapp pidibo acepta e termino y condicionnan di e servicio actualisa, click riba e opcion di “read” pa expande e texto completo.
Un hoki di verificacion den e parti inferior lo permitibo evita pa bo datonan wordo comparti.
Den cualkier caso, Whatsapp bisa cu Facebook lo sigui ricibi bo datonan den algun situacion.
Fuente: BBC Mundo


text:
Nos sigur no ta uza informacionnan importante ni maluza nos trabou, pa beneficia nos mes a costo di un comunidad cu a sufri durante e ultimo decada na un forma cu hamas el a pensa cu e lo sufri.
Awe, dies aña despues cu Aruba tabata prepara pa entrega futuro di Aruba na un gobierno nobo durante eleccion, nos mester presenta e conclusion di un decada.
Den Corte na Merca, un caso a wordo presenta. Un di e hopi casonan criminal cu lo papia di e compania cu a wordo uza pa e wega di mas horibel cu politica a hunga cu Aruba den historia di e pais.
Awe DIARIO ta uza documentonan pa splica Aruba, kico a pasa cu Aruba y pa pidi Parlamento, Gobierno y Husticia, tur e organonan di estado pa actua y haci husticia cu Aruba.
E refineria na San Nicolas awe ta bira simbolo con bofon por wordo haci di un pueblo cu a comete e pica di kere den un supuesto lider politico, cu tabata aspira e titulo di votegetter.
El a ricibi e votonan cu e tabata kier na 2009 pero na 2017 el a perde e mayoria absoluto cu a permiti pa e pagina mas scur di historia di Aruba wordo skirbi.
Awe DIARIO ta presenta e documento cu a wordo entrega na Corte na Houston dor di Marisol Gonez, kende Nicolas Maduro a nombra na Citgo.
El a yega Citgo na momento cu Gobierno Mike Eman tabata bati na porta di e compania dirigi pa Nelson Martina un di e figuranan cu mester a trece un bonansa pa Aruba.. ->>Vea más...


text:
AVB
Sorteo di Clasificacion pa Campeonato Concacaf W
Diasabra a tuma luga na Miami (FL) sorteo di “2021 Concacaf Woman Qualifiers” Aruba a cai den grupo D hunto cu Panama, El Salvador, Barbados y...
-
Division Damas/ 1 year ago
SV Britannia, campeon un biaha mas ganando SV La Fama 4-0 den final di torneo “Festival Damas”
E ekipo femenino di futbol mas dominante di Aruba den e ultimo decada aki, e “Lady Pumanan” di Piedra Plat, ta...
-
Highlight Division Damas Final
Final division damas highlight.
-
Britannia Damas ta campeon di Aruba pa di cinco biaha consecutivo
E final di Playoff futbol Division Damas entre Britannia y RCA a resulta di tabata un partido dramatico cu yen di...
-
Britannia y RCA ta empata sin gol den e prome wega di Playoff final Division Damas
E miho dos ekiponan e campeonato aki den Division Damas a enfrenta otro den e prome partido di Playoff final pa...
-
SV Arsenal y SV Dakota a empata den nan prome wega
E campeonato 2018-2019 di Division Femenino a inicia cu e encuentro entre SV Dakota y SV Arsenal. E prome wega di...
-
Lady Pumas Britannia Campeon Division Damas 2017-2018.
Dialuna 25 di juni 2018 a tuma lugar den CDGT na Dakota e di dos wega di e gran final di Aruba...
-
Britannia ta gana nan prome wega di e gran Final Division Damas
Lady Puma’s Britannia y Ladies Riverplate a hunga e prome wega di e gran final di Aruba su Futbol Campeonato 2017-2018 Division...
-
Britannia ta gana RCA 3-2 den playoff Division Damas
Diadomingo 10 di juni 2018 a tuma lugar continuacion di e playoff Division Damas den CDGT na Dakota. Britannia e actual lider di...
-
Riverplate ta gana La Fama 7-0 den playoff Division Damas
Diadomingo 10 di juni 2018 den e di dos wega programa pa e playoff 2017-2018 a topa otro Riverplate ocupando e segundo...


text:
Kaso di ladronisia ku detenshon.
KOMUNIKADO DI PRENSA 302/2021
27 ougùstùs 2021
Kaso di ladronisia ku detenshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 26 di ougùstùs 2021, den oranan di mardugá, Sentral di Polis a risibí informashon
di un kaso di ladronisia ku a tuma lugá den un establesimentu na Carriacouweg.
Den un investigashon ku polis a hasi na e sitio a resultá ku personalnan di un kompaña di
seguridat a sorprendé e sospechosonan aki nèt na momentu ku nan tabata kometé e
ladronisia.
Den un vehíkulo di karga i un apartamentu den konstrukskon na e sitio a haña i konfiská un
kantidat grandi di semènt i pego ku ta prosedente di e ladronisia.
Na e sitio e seguridatnan a lográ detené un (1) di e tres (3) sospechosonan.
Ta trata di e hòmber sospechoso:
V.A.B., di 31 aña di edat, nasé na Kòrsou.
A presentá e sospechoso dilanti un fiskal ouksiliar ku a ordená su enkarselamentu
pendiente di mas investigashon.


text:
Presidente nobo di UANA, Maureen Croes a elabora riba e momento historico cu Aruba su deporte di landamento na Lima, Peru unda e landadonan Mikel Schreuders y Patrick Groters a logra un final A den e Panam Games Lima 2019. Nunca antes nos landadonan a logra un final A(ocho miho landadonan di e continente) den un Wega Panamericano. Tambe Maureen ta splica riba e rumbo cu Aruba su deporte di landamento tin cu sigui si kier mira progreso.
Related Articles
Comite Olimpico Arubano a reuni cu Minister Dangui Oduber
April 11, 2018
Kyra ta logra medaya di Brons
July 31, 2018
Sander tambe a mira accion
March 21, 2019
Dia Olimpico 2020
June 23, 2020
Check AlsoClose
-
Buenos Aires 2018 Inovativo y ExitosoOctober 18, 2018


text:
New Carmabi report on the current state of Curacao’s coral reefs 2012
To download the report, Vermeij MJA (2012) Curacao State of the reef 2012 Carmabi (c)2012
Papiamentu follows english below
The coral reefs of Curaçao represent one of the best reef systems left in the Caribbean at present. However, this does not mean that these reef systems are doing well. On the contrary: increased coastal development has resulted in pollution of near shore waters through the release of (untreated) sewage, nutrients and chemicals and overfishing represent some of the factors that have contributed to a near 20% decrease in the abundance of corals on the island in the last 25 years. Fish communities have been impacted similarly through uncontrolled fishing practices and Curacao presently holds an intermediate rank among Caribbean nations in terms of fish abundance. Coral reef systems provide the foundation for the island’s tourism and fishing industry and protect near shore developments against storms. Furthermore, healthy reefs prevent the rise of disease-causing bacteria in near shore waters preventing people, locals and visitors alike, from becoming ill. At the current rate of decline, coral reefs will have virtually disappeared around Curacao around the year 2060. Presently, it is estimated that Curaçaoan reefs bring in at least $1.6 million per kilometer per year through revenue from tourism, fishing and coastal protection alone. The decline of reefs will thus come with severe economic consequences for a recently formed country that finds itself still in a position to avert such catastrophe.
This report summarizes some of the information currently available to illustrate a potentially dark future for Curaçaoan reefs. Hopefully this report helps to illustrate some of the factors contributing to this decline so directed management strategies can be designed and put in place in order to maintain a unique aspect of Curaçao that makes it stand out in the region: its coral reefs.
The report can be downloaded by Vermeij MJA (2012) Curacao State of the reef 2012 Carmabi (c)2012
E refnan di koral di Kòrsou ta representá un di e mihó sistemanan di ref aún eksistente den Karibe. Sinembargo, esaki no ta nifiká ku ta bayendo bon ku e sistemanan di ref aki. Al kontrario: e kresementu den desaroyo di nos kostanan a bin ta resultá den sobrepeska i polushon di awanan kantu di kosta dor di bashamentu di awa di riol (no tratá), nutriente- i kímikonan. Esakinan ta algun di e faktornan ku a kontribuí na un bahada di kasi 20% den abundansia di koralnan rondó di nos isla den e delaster 25 añanan. Komunidadnan di piská a ser impaktá di forma similar dor di formanan di peska deskontrolá. Aktualmente, Kòrsou ta poseé un rango intermedio entre nashonnan karibense pa loke ta trata abundansia di piská. Sistemanan di refnan di koral ta proveé un fundeshi pa e indústrianan di turismo i peska riba nos isla i na mes momentu ta sòru pa protekshon di edifisionan i otro desaroyonan kantu di kosta kontra tormenta i/o orkan. Mas aleu, refnan salú ta prevení kresementu di bakterianan ku por kousa malesa den awanan kantu di kosta, loke en torno ta prevení hendenan, turistánan i hendenan lokal, ku ta uza nos laman di bira malu. Teniendo na kuenta e velosidat aktual di disminushon, e refnan di koral lo por disaparesé virtualmente rònt Kòrsou pa aña 2060. Aktualmente a ser balotá ku refnan di Kòrsou ta generá por lo menos 1.6 miyon dollar merikano pa kilometer pa aña djis kontando entradanan di turismo, peska i protekshon di kosta so. Disminushon di refnan ta trese pues konsekuenshanan ekonómiko severo pa e país resientemente formá aki ku ahinda ta den e posishon pa evitá un katástrofe di tal índole.
E reportahe aki ta resumí algun di e informashonnan aktualmente disponibel pa ilustrá e futuro potenshalmente skur di e refnan di Kòrsou. Ohalá e raportahe aki yuda ilustrá algun di e faktornan ku ta kontribuí na e disminushon aki di moda ku strategianan di maneho dirigí por ser diseñá i implementá pa di e forma aki mantené un aspekto úniko di Kòrsou ku ta laga e isla sobresalí den region: su refnan di koral.


text:
Speedworld cu boso amigo Hubert the Furai Tiel,
All Stories
ORANJESTAD (AAN): Diahuebs atardi Minister Endy Croes a ricibi e astro internacional di futbol Denzel Dumfries cu a yega Aruba pa e gran apertura di WE Aruba 2022.
ORANJESTAD (AAN) - Poco club di Aruba a bira campeon den 3 diferente division den un campeonato di AVB. Atletico SV SANTA FE a logra algo grandi.
ORANJESTAD (AAN)- Dia 23 di Juni lo cuminza e Open Campeonato di baseball riba veld na Pos Chiquito.
ORANJESTAD (AAN)- Den fin di siman a tuma luga Central Training "Proyecto Piloto" bou guia di Monica Pimentel y Stuart Smith.
ORANJESTAD (AAN): Riba Diaranson, DIARIO Deportivo a ricibi informe di Emanuel “Broer” Blomont,
ORANJESTAD (AAN)- Dialuna anochi a tuma lugar den Centro Deportivo Frans Figaroa continuacion di Campeonato Oro Damas
ORANJESTAD (AAN): Fanaticonan di Club di RCA a keda asombra pa nota con den DIARIO di Diahuebs, diripiente e team di Atletico SV Santa Fe ta bisa cu nan a bira campeon den 3 diferente Division den un Campeonato di AVB,
ORANJESTAD (AAN)- Despues di un weekend di dushi baseball di interleague 5/6 &7/8 na CBN, aki ta sigui e resultadonan.
IBiSA, COA y Aruba Bank ta UNI


text:
Diamars prome cu 6 or mainta altura di Dr. Mungra na Hooiberg dama chauffeur den su honda crv a perde...Read more
Diamars prome cu 6’or mainta compania di seguridad a constata cu tin alarma di candela na Fysiotherapie Praktijk Miko Nv...Read more
Diamars den careda di 5 or marduga patrol di security a presenta na Dijtham situa riba Schotlandstraat unda e alarma...Read more
Diamars marduga alarma a activa na Boeny restaurant na San Barbola, di biaha e patrol di seguridad a yega y...Read more
Diamars marduga alarma a activa na Automaxx situa na Shiribana pabou di e rotonde na Paradera, E propetario di e...Read more
Diamars den careda di 3 or marduga un homber a yega na un cas na Parkietenbos y pidiendo ayudo debi...Read more
Den oranan di diadomingo merdia personal di Filomena College a presenta na e sitio y constata cu antisocial a comete...Read more
Dialuna anochi personalnan di MAC den Palm Beach Plaza a constata cu huma ta saliendo for di e dak di...Read more
Dialuna merdia despues cu e yamada a drenta cu tin un boto local yama Francesca cu tres persona abordo a...Read more
Dialuna atardi unidad di bombero a keda despacha pa Blue village na Cunucu abao unda lo tin un leak di...Read more
Dialuna merdia dilanti EPB Hato un mama a para un bus di Arubus y asina drenta e bus y cuminsa...Read more
Dialuna marduga riba e caminda di Kolibristraat na Kas di Paloma chauffeur di un kia picanto a perde control tras...Read more
Dialuna merdia alarma a keda activa riba lama pa e boto local yama Franchesca cu tres persona abordo a confronta...Read more
Dialuna den careda di 3 or marduga persona encarga cu The Buccaneer restaurant na Gasparito a capta hende den e...Read more
Diadomingo anochi patruya di Flex team pasando den Avenida Alo Tromp a tuma nota di un homber actuando sospechoso ora...Read more
Diadomingo den careda di 10 or anochi un desordo fuerte a pone habitantenan di Sabana Blanco sali pafo wak kico...Read more
Diadomingo anochi habitantenan di e casnan di pueblo na Noord den Eckmeyerstraat a scucha un explosion fuerte y rato despues...Read more
Diadomingo anochi poco pabou di rotonde di Tanki Flip pa e caminda di Hato chauffeur di un jeep suzuki a...Read more
Diadomingo den careda di 5 or atardi señora cu ta cuida su nieto na Amalia van Solmsstraat na San Nicolas...Read more
Poco pariba di service station Tanki Leendert pabou di Centro di Bario diadomingo anochi un motociclista pa descuidao no a...Read more


text:
Orville y Wilbur Wright
Dia 25 di september 1903 Wilbur y Orville Wright a bai e pueblo chikito Kitty Hawk. Nan tabatin masha pura, paso nan tabata ke pa nan tabata prome hende ku por bula di berdad. Nan a traha un aparato ku yama "Flyer". E tabata masha pisa ku tur otro. Ku yudansa di e hendenan den bisindario nan tabata push'e riba e rail. Ma tabatin hopi kontratiempo. Despues di tantu fayo riba un djaweps mainta dia 17 di december 1903 a lanta for di e rail di lansamentu. Nan a bula 3 meter, te ora ku despues di a bula 30 meter fo'i e punta final di e rail di lansamento, el a baha tera. E mainta ey nan a bula tres biaha mas. Den e suseso aki tabatin testigo presente di e pueblo chikito Kitty Hawk y nan a manda un telegram pa nan tata. Oroplano tabata un ivento ku a keda eksisti y despues di e dos rumannan e evolucion ey a sigui masha lihe mes. Wilbur no a experenci'e, paso el a fayece na 1912. Su ruman a biba te 1948 y e si a experencia e evolacion grandi di aviashon.


text: Minister di Enseñansa y Deporte Endy Croes a acudi na e evento di Boxeo organisa pa Arubox diasabra ultimo cual a carga e nomber Boxing event “Dia di Rey”. Corsow tambe tabata presente cu un delegacion basta amplio. Atletanan di clubnan di Aruba a bay den combate contra atletanan di nos hermana isla Corsow. Un total di 13 pelea di cual 2 tabata combatenan di exhibision. Nos por a tuma nota di e promer pelea di exhibicion cu tabata entre 2 atleta di apenas 11 aña Aruba vs Corsow y ambos cu un talento enorme. Diasabra anochi 7pm a inicia cantando himno tanto di Aruba y di Corsow. Tur e atletanan tabata riba ring y Minister di Deporte a hiba un bunita speech. Banda di a felicita e organisadornan y jamando bonbini na delegacion di Corsow y publico presente a ilustra cu deporte di combate cierto momento ta pone adrenalina y emocion bay halto pero mester corda semper cu disciplina mester prevalese. Deporte ta keda e vehiculo pa crea amistad y crea un mihor ser humano pa nos sociedad. Minister a pidi e atletanan gana of perde nos keda sportief y na final importante ta pa nos sera amistad y esey ta e grandesa di deporte y tur deportista. Riba ring of cualkier tereno di bala nos ta competi fuerte contra otro pero despues di wega of combate nos ta bon of aun un mihor amigo di otro. Disciplina ta importante. Minister den nomber di gobierno di Aruba a duna su compromiso y sosten na deporte di combate pero sigur na tur deporte di henter Aruba. Racha di Boxeo a transmiti e evento aki “live” y sigur un palabra di danki pa esaki. Pabien Arubox un biaha mas cu e tremendo evento brindando nos muchanan e oportunidad pa entrena duro y practica un deporte cu ta exigi hopi condicion fysico y preparacion mental. 4D- Deseo-Disciplina-Dedicasion y Determinacion ta nos “motto” den deporte Minister a termina splicando.


text:
Un apelacion na henter comunidad y comercio pa yuda nos yuda esnan den comunidad cu ta den necesidad.
ORANJESTAD – Pa medio di anuncio aki directiva di Aruba One Happy Island Lions Club ta informa cu pa duna oportunidad na esnan cu ainda no a haya e oportunidad pa duna nan contribucion na e campaña pa recaudacion di fondo 2019 di Aruba OHIL Club. E fecha nobo di sorteo pa e rifa di Auto di Aruba One Happy Island Lions Club lo ta diadomingo 1 di december 2019 na Centro di Bario Tanki Leendert pa 7 ‘or di anochi. E diadomingo aki lo tin un actividad cu presentacion di Grupo di Gaita pa trece un animacion cu musica di fin di aña. Ademas lo tin un bar y cushina bon surti. Un danki ta bay na tur esnan cu ya a contribui y tambe e fin di simannan nos dilanti nos miembro- y boluntarionan lo ta na diferente puntonan strategico na Aruba asina duna oportunidad na comunidad pa duna nan contribucion na nos rifa di solamente 5 florin pa ticket caminda bo por gana como prome premio un Auto Hyundai Eon 2019 nobo, segundo premio un Estadia di un fin di Siman na un hotel local y tercer lugar un ticket pa 4 persona por disfruta un dia riba De Palm Island. Cu e fondo recauda nos club por sigui realiza proyectonan na bienestar di nos comunidad pa e motibo aki un apelacion na henter comunidad y comercio na Aruba pa yuda nos yuda esnan den comunidad cu ta den necesidad. Pa mas informacion y buki di rifa por tuma contacto na number 746-0428 of 594-0043. Un danki pa e comprension y ta pidi tur esnan cu ya tin nan ticket pa warda esaki bon pa dia 1 di december proximo. Diasabra awor dia 2 di November miembronan lo ta bendiendo e rifa for di 4 ‘ or y mey di atardi pa 6 ‘or y mey di atardi dilanti Centro di Bario Tanki Leendert.


text:
Detenshon pa violashon di lei di opio.
KOMUNIKADO DI PRENSA 310/ 2022
16 yüni 2022
Detenshon pa violashon di lei di opio.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason dia 16 di yüni 2022, alrededor di 04:30’or Warda Kosta a interseptá un
boto riba laman. A konfiská un kantidat grandi di 693 kilo di kokaina, 4 arma di
kandela, algun kashi di bala i tambe un kantidat di munishon. En konekshon ku esaki
a hasi detenshon di seis(6) hòmber di nashonalidat Venezolano.
Ta trata di e sospechosonan:
1. F.A.V.Q. di 32 aña;
2. J.A.O.Q di 21 aña;
3. V.A.B.S di 28 aña;
4. L.J.C.V di 21 aña;
5. A.J.P.N. di 43 aña;
6. L.E.C.M.di 46 aña di edat.
Riba òrdu di fiskal di Ministerio Publiko, a destruí e droga.
A presentá e sospechosonan dilanti di un Fiskal Ouksiliar ku a ordená nan
enkarselamentu pendiente di mas investigashon.


text:
En coneccion cu e campaña cu Aruba Excellence Foundation (A.E.F.) a lansa siman pasa, ‘E efecto di bo Zjeito’, a conmove mas hotel pa tuma e paso pa compromete y registra un gran parti di nan team pa certifica.
No menos cu 150 ‘Ladies and Gentlemen’ di The Ritz Carlton Aruba lo certifica cu e programa di certificacion di Aruba A.C.P. den luna di Augustus 2022.
Pa dos aña consecutivo The Ritz Carlton Aruba a sa di brinda oportunidad y flexibilidad di e schedule di operations na tur nan Ladies and Gentlemen pa asina por a sigui e programa di certificacion online.
E aña aki The Ritz Carlton Aruba lo participa den tur e 6 sessionnan face to face, pues ‘in-person’.
A.E.F. ta gradici tanto e Multi-Property Director of Learning & Talent Acquisition, sra. Desiree Bikker y Human Resources Manager, sra. Kim Geurtsen cu a haci nan sumo esfuerso pa haci esaki un realidad.
E programa di certificacion A.C.P. ta conta cu sosten di CEO di A.T.A. sra. Ronella Croes, como tambe di CEO di AHATA sra. Tisa LaSorte cu ta encurasha nan miembronan pa certifica y uni na e gran famia di embahadornan di Aruba cu orguyosamente por comparti informacion corecto y consistente di Aruba.
Aunke cu nos ta den fase di recuperacion nos por nota cu Aruba ta ricibiendo un fluho grandi di bishitantenan cu ta encanta nos isla y cu ta bastante satisfecho cu e servicio cu nan ta ricibi. Aruba ta sigui score halto den diferente aspecto cerca e bishitantenan, entre otro den e parti di ‘cleanliness’ y tambe e parti di ‘Guest Experience’. Pa es motibo ta evidente cu nos manera di brinda servicio excelente cu Zjeito ta indespensabel pa nos industria di Turismo. Na Aruba cada bishitante mester sinti su mes na cas, comodo y trankilo, esaki ta pone cu nan lo scohe pa bolbe nos isla pa experencia e mesun sentimiento cada bes nan tey.
E programa di certificacion ta beneficioso no solamente pa esnan cu ta labora directamente den e industria di Turismo, sino tambe pa tur otro organisacion cu tambe tin e papel di brinda servicio na clientenan, sea cu ta pa local of bishitante di exterior.
Durante luna di Juli te cu October 2022 por registra pa participa cu e programa di certificacion na e prijs reduci Awg. 50,- persona, embes di Awg. 100,- pa persona.
Pa mas informacion y registracion por tuma contacto cu oficina principal di Aruba Excellence Foundation na number 280 2924 of email info@acp.aw
Tambe por bishita www.acp.aw pa registracion online y usa e discount code ‘zjeito’.
Aruba Excellence Foundation a wordo institui door di Aruba Tourism Authority na juni 2018 y ta e fundacion encarga pa entre otro ehecuta e Aruba Certification Program (A.C.P.) como tambe e programa di Happy Information Officers (H.I.O.). Meta principal di e fundacion ta pa sigui desaroya y implementa A.C.P. y H.I.O. como tambe otro programanan specialmente diseña pa certifica personanan cu ta traha den sector di servicio y hospitalidad, p’asina percura cu e nivel di servicio excelente di Aruba ya bon conoci, por keda riba un nivel halto.


text:
Kon haltu e pago ta?
Bo ta risibí di Schadefonds un pago di un solo bia di un suma di sèn, esaki ta komo un sosten finansiero. Pues bo no ta risibí daño i perhuisio òf indemnisashon di daño.
Si bo ta víktima di un krímen violento, e ora ei e pago ta entre € 1.000 i € 35.000. Schadefonds ta traha ku seis asina yamá kategoria di leshon. Pa determiná kon haltu e pago ta bira, ta wak e siguiente asuntunan:
- e leshon físiko i/òf síkiko
- e konsekuensianan di e leshon, por ehèmpel no por traha hopi tempu
- e sirkunstansianan bou di kua e violensia a tuma lugá
Mas grave e leshon, e sirkunstansianan i e konsekuensianan ta, mas haltu e kategoria di leshon i e suma korespondiente. Pa e evaluashon di e altura di e pago Schadefonds ta usa un lista di leshon. E lista di leshon ta duna un resúmen di e leshonnan mas komun i kua pago ta korespondé ku esaki.
Pago èkstra pariente di defuntu
Si bo ta pariente di defuntu di un víktima di un krímen violento òf un morto pa motibu di un delito di kulpa, bo ta haña un suma fiho di € 5.000. Banda di esei bo por haña un pago èkstra pa e gastunan di entiero i pa daño ku bo ta sufri dor di e pèrdida di e entrada di e defuntu. Pa esaki e Schadefonds mester di prueba sí, manera resibu, spesifikashon di seguro, prueba di suèldu òf relato anual.
Tipo di kambio
Ta determiná e pago den Euro i lo buk e den US dòler riba bo kuenta. E suma ku ta di buk finalmente riba bo kuenta, pa e motibu ei ta dependé di e tipo di kambio.


text:
Publiká riba 02 Yüni 2022
Willemstad – Riba djamars 31 di mei 2022, alrededor di 12.45pm a drenta un notifikashon ku na e sekshon di barak di ilegalnan, lo tin un kandela i intento di huida for di e instituto di SDKK. Esaki tabata djis promé ku nan wòrdu transladá pa blòk 1. Blòk 1 lo bira e área di indokumentado temporal te na momentu ku e kompleho nobo di SDKK pa indokumentado terminá.
For di investigashon preliminar a sali afó ku 8 hende hòmber indokumentá a sende algun matras na kandela i hasi varios destrukshon den e lokalidat. Mesora e personal di e kompania di seguridat priva i e personal di SDKK a kuminsá paga e kandela i transportá tur e indokumentonan pa un otro área. Esaki tabata den kuadro di seguridat i nan a keda opservá pa de Departamentu Médiko di SDKK.
E daño material na e barak tabata konsiderabel. Tur outoridatnan kompetente a keda pone na alturá di e situashon i lo bai tuma pasonan fuerte debidamente. Kuerpo Polisial lo kontinuá ku e investigashon.


text:
Edmond Manuel de Freitas, miho conoci como Juni, un gran musico, cantante y compositor. Como compositor e tabata gusta composita cu mensahenan cu por conscientisa e ser humano den diferente area. Tabata canta gospel tambe. E cancion ‘Un bela y un Rosario’ ta un cancion cu el termina na di segundo luga cune. Juni kende actualmente ta formando parti di e Banda Nos cu Nos.
Naci riba dia 22 di juli 1960. Yui di Juan Manuel de Freitas, un trompetista, areglista y compositor y Benigna F. ‘Maica’ de Freitas-Willems cantante di coro di misa. Na edad di 6 aña Juni a forma parti di e agrupacion musical ‘Estrellas del Bario’. Fuera di tabata toca cuarta e tabata canta tambe. Cu su siete aña te cu su 13 aña el canta den ‘De Trupialen’. Un bunita recuerdo y momento special tabata e oportunidad pa toca den e grupo di Marco Steenen. Na mesun edad ey te cu su 15 aña e tabata miembro di ‘De Trupialen’. E la ricibi les di canto di Frere Alexsius y meneer Rufo Odor. For di meneer Edgar ‘Gachi’ Boekhoudt e tabata sigui les di cuarta y for di Frere Servasius les di sonfonia di boca. Un total di 9 aña el la sigui les di canto y solfeo.
Tabata na edad di 13 aña, hunto cu su tata, e la bira entregrante di ‘Combo Aruba’. Y na edad di 15 aña e la forma parti di e ‘Orkesta Sensacion del Caribe’. E la toca entre otro cu difunto Tito Flores, Lord Boxoe y Vale Croes, y tambe hunto cu Claudius Philips. Na su edad di 17 aña, Juni a pasa ta forma parti di ‘Orquesta Los Juveniles’ tocando percusion y alabes cantante. Na 1979 cu el a haci su entrada den Los Juveniles cu hopi entusiasmo pa canta y tabata compone cancionnan, tanto na Papiamento y otro idioma, p.e. Ingles y Spaño. Den Los Juveniles Juni tabata canta bolero, balada, salsa, tumba y otro cancionnan. Tambe e tabata coreografo bailando dilanti semper cu su maraca den man hunto cu Willie Polanco y Fio Wester. Un bolero balada cu Juni a compone tabata ‘Mi Dushi’ y tambe un salsa na Ingles ‘On the Beach’, piesa aregla pa Robert Jeand’or di cual a haya un bon acogida pa su publico, fanaticonan di Los Juveniles y sin kita afo e publico bailado.
Asina Juni a compone varios cancion, tanto pa e mes interpreta y pa otro agrupacionnan musical den diferente estilo. Den e mesun aña cu Juni a haci su entrada den Los Juveniles, Vicente Kelly d.f.m., hunto cu Victor Oduber d.f.m. tabata planea un proyecto di grabacion na Venezuela hunto cu Willie Polanco y Robert Jeand’or. Los Juveniles a bay Caracas pa haci grabacion di un Disco 33 RPM (LP) na Studio di Grabacion cu yama Fidelis, caminda cu hopi artistanan renombra tabata graba na Venezuela. Despues Los Juveniles a toca diferente caminda, manera ‘Indian Rock Garden’ cu despues a bira ‘Indian Cave’. Riba e parti dilanti semper Juni, Willie Polanco y Fio Wester tabata haci furor cu nan coreografia di baile y canto. Juni tabata gusta di tin contacto cu su publico.
Na edad di 20 aña e la pasa ta forma parti di ‘Super Orquesta Quasi’. Despues di esey e la forma parti di ‘Cluadius Philips y su agrupacion Oreo’. Y cu Oreo el a haya un oportunidad di graba un piesa cu tabata riba mercado, esta ‘Oreo Presente’ cu a ser masha con acepta.
Na aña 2002 e la forma parti di ‘NBO’ cu Kevin James. Na aña 2009 el la forma parti di ‘Impak Band’ hunto cu Freddy Vorst y Nando Brown d.f.m.. Despues di esey el la lanta su mes un banda ‘TNT Band’.
Juni De Frietas a yega di participa den diferente festivalnan internacional entre otro festival di OTTI na 3 ocasion cu su mes un composicion y a gana e derecho pa representa Aruba entre otro na festival di ‘BUGA’ Colombia. Tambe e la representa Aruba na festival di ‘Caribbean Broadcasting Organisation’ na Corsou cu e cancion ‘We Are Not Different form the Rest’.
Fuera di esey nan Juni ta ganado di 3 songfestival internacional di ‘Cuerpo Policial di Reinado Hulandes’. Na Corsou cu acompañamento di ‘Doble R SSS’; na St. Maarten cu e agrupacion ‘Control’ di St. Maarten. Y na Aruba cu e banda forma pa oficialnan di polis Arubiano cu ta musico. Den su tempo liber Juni tabata duna les di canto gratuitamente na hobennan di su iglesia Cristian situa na Playa.
Juni tabata traha na Instituto di Cultura Aruba y durante pause E tabata compone su cancionnan, uzando un cuchara y ta bati riba copi, glas, mesa y ta canta su cancion cu e ta compone cu yen di ambiente y melodia. Y na Final e ta grab’e riba un cassette.
Juni tabata un ex-agente Cuerpo Policial Aruba, como tambe a traha na Parket Officier van Justitie.
Manera ya a menciona Juni ta conoci pa su participacion den diferente agrupacionnan musical, como cantante y compositor tanto: Sensacion Del Caribe, Los Juveniles, Claudius Philips y su Grupo Oreo, Orkesta Quasi, NBO, Grupo Impak y tambe TNT Band y hopi mas.
Pa ‘Banda Nos cu Nos’ E intencion pa lanta e grupo musical aki a bini door cu nan a sinti cu tin un necesidad grandi na Aruba di banda cu ta toca e musica di antes, manera waltz, bolero, danza etc. pa e bailadonan cu a wordo lubida.
Ta trata aki di e bailadonan di añanan ‘70 te cu aworaki. No tabata facil pa forma un banda unda cu tur integrante ta mira den e mesun direccion. Papiando cu hopi musico- y amigonan, Igor Hasham hunto cu su rumannan Encho y Tedd a dicidi di lanta un banda nobo cu nan a duna e nomber di ‘Banda Nos cu Nos’. Den e prome siman di februari 2019 Lorenzo Flores, Ted Hasham y Igor Hasham a sinta hunto y haci esaki realidad. Nan tabata falta un cantante mas pa a forma e banda aki. Asina Igor a corda riba su bon amigo di infancia y un ‘Trupiaal’, manera e mes, esta Juni de Freitas. Pa Igor tabata hopi facil pa acerca Juni y inform’e di nan idea pa cu e banda cu nan kier a lanta y forma. Den tempo record di 3 siman e banda a keda cla pa cuminsa. Nan prome toca tabata den Casino durante oranan di BINGO riba diadomingo.
Poco poco e banda a cuminsa haya acogida y a cuminsa haya mas toca. E banda aki su enfoke ta pa toca cancionnan bailabel di antes cu e bailadonan ta gusta baila. Cada cancion cu nan scoge pa toca ta wordo evalua pa wak si di berdad lo ta un cancion cu nan fans y e bailadornan en general lo gusta. Nan dos cantantenan Encho y Juni a sa di tuma e pueblo bailabel den nan man.
Juni hopi hende ta consider’e, e Nelson Nedd di Aruba. Ora Juni canta su cancion preferi cu ta ‘Si las flores pudieran hablar’ e ta pone tur hende para keto un rato pa scucha con magistral e ta interpreta e cancion aki. Encho ta conoci como e cantante cu a trece e cancionnan na Papiamento, manera danza y mas. Pero despues di un tempo pa motibo di salud Juni no por a mantene e oranan largo di anochi cantando. ‘Banda Nos cu Nos’ a acerca e ora Quincy Hasham pa a yuda canta ora cu tin cierto contractnan. Y asina Quincy Hasham a keda yuda te cu dia di awe den ‘Banda Nos cu Nos’. Esaki ta den corto un tiki di Juni su trayectoria como musico, cantante na Aruba y internacionalmente.
Departamento di Cultura Aruba y Banda Nos cu Nos ta agradecido sigur pa tur e aporte di Edmond Manuel ‘Juni’ de Freitas cu su contribucion grandi na Aruba su folklore y musica popular. Tur su conocemento y composicionnan cu el a laga atras pa nos future generacion. Mesora ta expresa palabra di condolencia na su esposa Rosita, su yiunan, su famia y demas famia, amigo, conoci, su ex-coleganan di trabou y demas amigo musico y musiconan di Aruba pa e perdida aki di otro artista, cantante, compositor y Baluarte di musica.
Compila pa:
DCA/Igor/Chencho/Stan


text:
E posibel motibonan cu por a origina cu Caroline Flack a comete suicidio a keda revela. E curpa sin bida di e presentadora britanico a ser haya ayera den su apartamento na London. E agency di e presentadora di television britantico, Caroline Flack, a acusa e fiscalia di a monta un ‘huicio espectaculo’ contra un figura vulnerabel.
Durante e ultimo lunanan Caroline Flack tabata bou di un enorme presion door di e caso, cu el a dal su pareha cu un lampi. Despues di e anuncio ayera di e fayecimento, un abogado di e famia a confirma cu Caroline Flack a comete suicido. Conoci pa presenta e reality show Love Island, Flack (40), mester a wordo husga na maart. El a ser deteni na december acusa di a dal su guy, Lewis Burton den su apartamento na London. E pareha di Flack a desminti loke a pasa, declarando cu e no a dale cu un lampi, den un mensahe riba Instagram.


text:
Desde aña pasa, SETAR ta ofrece e servicio nobo di Fortinet su Fabric Network y Unified Threat Protection. E red aki ta consisti di Fortinet Switches, Next Generation Firewall y Access Points. E sistema aki ta ideal pa e scolnan y companianan, pasobra ta combina un local area network cu Wi-Fi y ta ofrece un “Unified Threat Protection” (UTP) cu e cinco aplicacionnan mas importante pa protehe bo red.
Aña pasa e servicio aki a wordo instala na Instituto Pedagogico Arubano (IPA) y recientemente SETAR a instala esaki na Colegio Arubano. Awo tur e alumnonan di e scolnan aki por ta conecta na Wi-Fi cu speednan halto. Esaki ta hopi importante pa e enseñansa di futuro ya cu ta bay un stap mas leu cu conecta e scol so riba Internet. E sistema di Fortinet ta uno cu ta hopi “user friendly”. Cu e sistema aki bo por wak reportahenan y tuma accion mas lihe ora cu tin cualkier problema, p.e. bo ta haya un notificacion mesora un ‘access point’ cay y tambe ki tipo di notificacion e ta.
E sistema aki ta bin cu, entre otro, un “Application Control” unda cu por wak ki aplicacionnan ta wordo uza riba e red, tambe e ta ofrece “Intrusion Prevention” cu por detecta ora un persona ta purba hack e red y e asina yama “Fabric Technology” cu ta haci’e posibel pa wak tur device cu ta uza e red. Tur e aspectonan aki ta mehora bo experiencia ora di uza Internet y tambe e “Network Performance”.


text:
Continuando cu su plan di expansion, e aerolinea Sarpa a anuncia cu e lo habri rutanan nobo for di Medellin pa Aruba pa e colombianonan tin mas opcion pa bishita nos isla.
Sarpa lo cuminsa cu un di tres frecuencia semanal for di Medellin pa Aruba desde 21 di juni, 2022, mientras e benta di pasashi ta disponibel desde 10 di mei, 2022.
E rutanan disponible ta e siguientenan:
Diamars:
Aruba – Medellin 1:34 p.m.
Medellin – Aruba 9:45 a.m.
Diahuebs y Diadumingo:
Aruba – Medellin 6:17 p.m.
Medellin – Aruba 9:45 a.m.
Mester resalta cu recientemente durante e ‘Conferencia Anual de Turismo de Aruba’ (CATA) pa e mercado Latinoamericano, e tema central tawata ta reinventando turismo. Diferente actividad a tuma luga na e conferencia incluyendo e ‘marketplace’, unda diferente reunion entre socionan di Aruba y socionan di e mercadonan di Latinoamerica a tuma luga. Danki na e bon relacion cu Aruba tin cu Sarpa a logra llega na un acuerdo pa tin un frecuencia nobo pa e ruta di Medellin.
Mester corda cu den luna di januari Sarpa a cuminsa cu operacion comercial na Colombia, despues di mas di 40 aña di experiencia den servicionan charter y di ambulance aereo.
Cu e anuncio aki Sarpa ta spera di por ofrece mas alternativa di conectividad internacional sin cu e biaheronan mester pasa Bogota pa yega Aruba.
Segun Miriam Dabian, Directora pa Latinoamerica di A.T.A.; “Nos ta sinti feliz di conta cu un ruta nobo pa Aruba, esaki ta demostra cu Colombia ta un mercado importante pa nos y nos ta spera cu tur biahero por haya e miho opcionannan pa haci nan bishita pa Aruba posibel”.
Informacion di e vuelonan ta disponible riba e website di Sarpa.


text:
The content originally appeared on: Diario
Kijkdag prome cu nan destrui bo auto
ORANJESTAD (AAN): Cuerpo Policial di Aruba ta ofrece doñonan di vehiculonan staciona na wardanan di polis Shaba/Noord, Santa Cruz, San Nicolaas y Balashi un segundo oportunidad pa pasa na un di e localidadnan menciona y recupera nan vehiculo.
Cuerpo Policial di Aruba ta invita doñonan di sea un auto of brommer cu ta staciona na un di e localidadnan pa pasa na e warda di polis Shaba/Noord, Santa Cruz, San Nicolaas y Balashi riba dialuna 11 te cu diabierna 15 di april 2022 entre 9or di mainta pa 2or di merdia.
Na yegada di warda na Shaba/Noord, Santa Cruz of San Nicolaas por pidi pa Chef van Dienst y na Balashi pa un Funcionario di Bureau Beheer Vervoersmiddelen.
Por fabor, ta pidi tur persona pa trece documentonan cu por demostra y comproba cu e ta doño di e vehiculo. Sin documentonan relevante no lo por comproba y debolbe e vehiculo. Ademas, zorg pa tur documentonan di seguro y belasting ta na ordo.
Cuerpo Policial di Aruba kier informa tur persona cu presenta pa recupera nan vehiculo cu lo mester paga tur gasto prome cu ricibi nan vehiculo. E suma di e gastonan aki ta conforme cu Retributie- en legesbesluit Korps Politie Aruba 2002 (AB 2003 no. 4).
Despues di e periodo di kijkdagen aki e diferente vehiculonan lo worde destrui.


text:
Pronóstiko di tempu pa Kòrsou i bisindario bálido te djabièrnè mainta 6:00 o.l., 11 di mart 2022.
Kompilá: djaweps 10 di mart 2022, 05:00 o.l. (09:00 UTC).
Tempu: Por lo general parsialmente nublá ku algu di áwaseru lokal. Durante di djabièrnè temporalmente hopi nublá ku algun período ku áwaseru.
Temperatura máksimo lo alkansá 30ºC i temperatura mínimo 25ºC.
Solo ta sali 06:46 i ta baha 18:46 o.l.
Bientu: Generalmente for di ost i moderá; forsa 3 te 4 (12 te 30 km/ora, 7 te 16 nudo). Ráfaga, de bes en kuando basta fuerte 5 (31 te 39 km/ora, 17 te 21 nudo).
Situashon general: Un kondishon atmosfériko levemente húmedo e instabil lo permití desaroyo di nubia ku áwaseru pasahero riba e área durante di awe. Mas ainda, aserkando fin di siman e ambiente ta bira faborabel pa awa kai riba diferente parti di e isla i rondó di esaki.
Kondishon di laman: Por lo general moderá ku altura di olanan entre 0.5 i 1.5 meter (2 i 6 pia). E olanan di mas haltu lo ta riba laman na nort i ost.
Fenómeno spesial: Ningun.
Perspektiva te djasabra mainta: Por lo general hopi nublá ku áwaseru.


text:
Partido MAN ta tene su di 35 Kongreso Statutario 2020 ku lo tin komo lema: “Kòrsou huntu i progresando”
Djasabra 4 di yüni 2022, Partido MAN lo tene su di 35 Kongreso Statutario, ku lo tuma lugá den sala de
evento di Fundashon Pro Bista, na Corrieweg. Kada dos aña MAN ta tene su kongreso statutario, durante
kua miembronan ta trata temanan stipulá den statutonan di partido i ta eligí miembronan pa un
direktiva i e komishonnan statutario di partido pa e periodo statutario nobo, ku den e kaso aki ta di 2022
pa 2024. Preparashon di e kongreso tatabta na enkargo di un “Tim di Organisahon”, konsistiendo di 5
miembro di MAN, bou di kordinashon di e hoben Eugène Valpoort. Despues di ratifikashon di e
kondishonnan organisatorio pa e Kongreso den reunion di Konseho di Partido, direktiva a aprobá
proseduranan, dokumentonan relevante i e “Programa di Dia”. E Kongreso lo desaroyá entre 8:30 pa
17:00 i e “Programa di Dia” pa e Kongreso ta siguiente:
1. Apertura, ku himno di Kòrsou i palabranan di bonbiní.
2. Charla tokante e lema di Kongreso, ku lo ta na enkargo di Dr. Francis de Lannooy (UOC)
3. Instalashon di Presidio di Kongreso; presentashon di relatonan di: Direktiva, Tesorero,
Komishon Finansiero, Lider di Frakshon i Komishon di Hobennan (HAM).
4. Elekshon di Direktiva di MAN i Komishonnan Statutario pa periodo 2022 – 2024
5. Tratamentu di Resolushonnan i Klousura
6. 16:15 – 16:45 lo tin un Rueda di Prensa ku presentashon di e Direktiva ku a keda eligí.
Liderasgo Polítiko di Partido MAN
Partido MAN ta hasi uzo di e oportunidat aki, pa refutá e informashonnan inkorekto ku a keda tresé den
publisidat relashoná ku supuesto intenshonnan pa bini ku un kambio di Lider Polítiko den MAN. Di mes
manera MAN ta refutá insinuashonnan den sentido ku miembronan prominente di MAN lo ta aspirá pa
trese kambio den Liderasko Polítiko di MAN. E alegashonnan ei NO tin ningun base di bèrdat. MAN ta
enfatisá alabes, ku durante e Kongreso ku ta tuma lugá djasbra próksimo, Liderasgo Polítiko di MAN NO
ta riba agènda. Esaki simpelmente pa motibu ku den seno di partido MAN, e funshon ei NO ta na
diskushon.
Partido MAN ta bai su di 35 Kongreso, ku konvikshon firme pa kontinuá ku e trayekto di
implementashon di rekomendashonnan pa fortifiká I elevá su organisashon polítiko, pa por sigui sirbi
Pueblo di Kòrsou di forma digno, manera a sosodé durante e 51 aña di MAN su eksistensia.
__________________________ ________________________
Yves Payo Schoop Roland Ignacio
Presidente Sekretario General


text:
Un control di polis na San Nicolas a conduci na detencion di un chauffeur femenino innecesariamente. Durante control a para un vehiculo na altura di Hong Kong na San Nicolas. Pa un motibo of otro e chauffeur a nenga di presenta su rijbewijs na e agente policial.
Mirando cu, na momento cu un persona nenga di haci esaki, esta nenga di presenta un rijbewijs, ta concidera e persona aki como sospechoso y por resulta den un detencion. Ta hustamente locual a tuma luga durante e control di awe merdia. E polis a detene e chauffeur y pidi transporte policial.
No ta conoci e motibo pakico e dama a tuma e actitud ey pero ta locual a cost’e su libertad. A hib’e warda unda eynan lo sigui e proceso cu subfiscal. Den un caso asina pa un simpel cos ta perde bo libertad.


text:
Parlamentario Alvin Molina (MEP):
Kamini’s Kitchen tin añanan ta warda un pida tereno pa nan por expande
Na Aruba tin bon oportunidad pa comerciantenan por inverti den un negoshi y asina eleva nos economia. Specialmente San Nicolas lo a ricibi su debido atencion durante e gobernacion actual. E realidad ta cu tin hopi ideanan, business plans, inversionistanan cla pa ehecuta, cla pa crea empleo, pero toch mucho no ta pasa.
Mi ta gradicido na minister Dangui Oduber y tur cu ta colabora cu nos turismo pa e sigui crece y recupera, pero San Nicolas falta hopi desaroyo pa turismo por crece na su maximo potencial. No tin suficiente negoshi pariba di brug pa por duna servicio na e cantidad di turista cu por spera. Tin hopi posibilidad pa restaurant, hotel chikito, condominium, casino, establicimentonan pa musica/arte/deporte/actividadnan social y cultural.
Pa nos diversifica nos economia, tin varios plannan agricultural cla pa wordo ehecuta; cla pa crea empleo, eleva food security, baha importacion di cuminda y eleva nos economia. Tur e plannan aki mester di tereno, anto eynan e proceso ta tranca. Hopi hende local ta frustra di tanto wardamento, hopi inversionista ta cansa y ta dicidi di bay inverti na otro pais. Esaki pasobra nos departamento DIP no ta funcionando manera mester ta, no ta dunando Aruba e servicio cu e merece. Un ehempel ta Kamini’s Kitchen na Lago Heights, un restaurant cu durante añanan a prueba su mes di duna un servicio excelente na nos hendenan local y turistanan. Kamini tin un plan pa expande e negoshi y brinda un experencia mas great ainda pa un y tur. Lastimamente Kamini ta wardando hopi aña caba pa por logra e pida tereno necesario aki.
Como presidente di comision fiho di infrastructura mi a cuminsa yama reunionnan cu DIP. E prome cu a logra tabata na april y DIP a elabora riba ROP/ROPV. E siguiente reunion, cu lo ta esun importante, ta e plan cu mando tin con pa sanea e problemanan cu tin na DIP, ki vision tin pa despues di tanto aña di decadencia lo por cuminsa brinda un servicio di mas calidad na pueblo di Aruba y ki accion ta wordo tuma pa mehora e servicio.
Varios caso ta andando den DIP, hasta hendenan ta wordo deteni, cu ta causa un insiguridad bou e ambtenaren na DIP y tambe extra trabou pa DIP. Mi a haci un peticion pa toch busca un manera pa sigi trata peticionnan cu lo yuda eleva nos economia. Pesey mi ta agradecido na nos minister di infrastructura pa su esfuersonan pa institui un team intern special pa peticionnan comercial.
Mi ta di opinion cu DIP lo mester bay colabora miho cu otro departamentonan. Por ehempel, den e caso di agricultura, cu Santa Rosa cu ta e autoridad riba e tereno aki. Si nos echt kier pa desaroya San Nicolas como un centro economico di Aruba, San Nicolas MESTER haya atencion y prioridad pa cu peticionnan comercial.